Cui i s-a dat mult, se va şi cere de la el, iar cui i s-a încredințat mult, încă şi mai mult i se va pretinde. 


Infractorii minori 
se reprofilează de la furt 


şi jaf spre viol şi omor 

Săptămiînal juridic 


Dialog şi cooperare între 
MAI şi Misiunea OSCE 
în Moldova 


APCE este gata să ofere suport Republicii 
Moldova în implementarea reformelor 
democratice 


Prim-ministrul Vlad Fi- 
lat a avut o întrevedere cu 
Mevlut Cavusoglu, preşe- 
dintele Adunării Parlamen- 
tare a Consiliului Europei, 
potrivit Direcției comunica- 
re şi relații cu presa a Exe- 
cutivului. 


În cadrul discuţiei, inter- 
locutorii s-au referit la situa- 
ţia politică din țară, reuşitele 
economice înregistrate, pro- 
cesul de integrare europeană 
a ţării noastre. 


Premierul Vlad Filat a sa- 
lutat prezența preşedintelui 
APCE la Chişinău şi l-a fe- 
licitat pe Mevlut Cavusoglu 
cu ocazia realegerii în func- 
ţia de preşedinte al APCE. 

„Republica Moldova 
îşi doreşte cît mai rapid să 


treacă de la etapa de moni- 
torizare la cea de post moni- 
torizare şi munceşte în acest 
sens”, a spus Vlad Filat. 
Premierul a făcut o pre- 
zentare a agendei de reforme 


a Guvernului, care urmează 
a fi implementate în acest 
an. Vlad Filat a precizat că 
țara noastră se bucură de 
sprijinul partenerilor de dez- 
voltare, ceea ce impune şi 
mai multă responsabilitate. 

Premierul a spus că în 
anul 2010 ţara noastră a în- 
registrat o creştere economi- 
că de aproape 7%, deficitul 
bugetar fiind de 2,5% şi in- 
flația de 8,1%. 

„În 2011 creşterea eco- 
nomică se va menţine. Noi 
ne dorim ca aceasta să fie 
resimțită de cetăţenii Re- 
publicii Moldova, din acest 
considerent protecţia socială 
a cetăţenilor este o prioritate 
pentru Guvern”, a spus pre- 
mierul. 

Mevlut Cavusoglu a fe- 
licitat premierul cu ocazia 
alegerii alegerii în funcție 
şi crearea noului Guvern. 
Preşedintele APCE a spus că 
susține reformele demarate 
de Guvernul de la Chişinău 


şi parcursul european al Re- 
publicii Moldova. „Noi sus- 
ținem integrarea europeană 
a Republicii Moldova, inclu- 
siv liberalizarea regimului 
de vize cu Uniunea Europea- 
nă”, a specificat preşedintele 
APCE. Oficialul a mai spus 
că APCE este gata să ofere 
suport Republicii Moldova 
pe calea implementării re- 
formelor democratice din 
tara noastră. 

Un subiect al discuţiei 
a vizat situația politică din 
tară, reforma constituțională 
şi alegerea preşedintelui ță- 
rii. În acest sens, Vlad Filat 
a spus că Republica Moldo- 
va nu ar suporta noi alegeri 
şi s-a arătat optimist că de 
această dată, țara noastră va 
avea parte de stabilitate pen- 
tru următorii patru ani. 

De asemenea, oficialii au 
vorbit despre crearea condi- 
țiilor investiţionale favora- 
bile, dar şi despre intensifi- 
carea relaţiilor bilaterale. 


Spania este interesată în intensificarea relaţiilor 


comerciale cu Republica Moldova 


Prim-ministrul Vlad Filat a avut o întrevedere cu am- 
basadorul Extraordinar şi Plenipotenţiar al Spaniei în Re- 
publica Moldova, cu sediul la Bucureşti, Estanislao de 
Grandes Pascual, potrivit Direcţiei comunicare şi relații cu 
presa a Guvernului. 
ilor de cooperare dintre cele două state, inclusiv în domeniul 
economic şi educaţional. 

Estanislao de Grandes Pascual l-a felicitat pe Vlad Filat 
pentru succesul obţinut în alegerile care au avut loc în no- 
iembrie 2010 şi alegerea sa în funcţia de prim-ministru al 
Republicii Moldova. 

„Puteţi conta pe suportul nostru în atingerea obiective- 
lor stabilite de țara dumneavoastră. Sîntem siguri că drumul 
Moldovei spre Uniunea Europeană este deschis, iar ţara 
dumneavoastră se află pe calea cea dreaptă”, a spus amba- 
sadorul. 

Estanislao de Grandes Pascual a menţionat că Spania este 
interesată de intensificarea relaţiilor comerciale cu Republica 
Moldova. În acest sens, el a solicitat lista întreprinderilor de 
stat ce urmează a fi privatizate, precizînd că oamenii de afa- 
ceri din ţara sa doresc să investească în Republica Moldova. 

„Noi ne dorim relansarea în forță a relațiilor moldo-spa- 
niole şi consolidarea investiţiilor ce vor fi făcute în Moldova 


de către oamenii de afaceri din Spania”, a menţionat ambsa- 
dorul. 

Oficialul a precizat că ţara sa îşi doreşte să intensifice coo- 
perarea la capitolul studierea limbii spaniole în instituţiile de 
învățămînt din țara noastră. In context, Estanislao de Grandes 
Pascual a anunţat că, în scurt timp, în Republica Moldova 
va sosi un lot de cărţi în limba spaniolă, iar pentru acest an, 
numărul de burse acordat tinerilor din Republica Moldova, ce 
vor studia în această ţară, a fost majorat. 

Vlad Filat a mulţumit pentru deschiderea pe care o are 
Guvernul Spaniei față de Republica Moldova. 

„Vreau să mulțumesc pentru suportul constant acordat 
Republicii Moldova, dar în mod special pentru grija pe care o 
purtați față de conaţionalii noştri care se află în ţara dumnea- 
voastră”, a spus prim-ministrul. 

Vlad Filat a menţionat că îşi doreşte intensificarea rela- 
ţiilor cu Spania, inclusiv la capitolul economic. Premierul a 
spus că Moldova are nevoie de investiţiile spaniole, precizînd 
că Guvernul de la Chişinău depune eforturi în vederea creării 
unui climat investiţional favorabil. 

„Guvernul de la Chişinău este plenar angajat în imple- 
mentarea Programului de guvernare, care este unul ambițios 
şi presupune mai multe reforme. Integrarea europeană a ţării 
noastre este o prioritate absolută şi în acest sens se depun 
toate eforturile”, a spus prim-ministrul. 

„Succesul integrării europene 
a Moldovei depinde de susţinerea 
tuturor partidelor parlamentare” 


Succesul integrării europene a Republicii Moldova va de- 
pinde şi de faptul dacă toate partidele parlamentare vor avea 
drept scop susţinerea destinaţiei europene. In prezent, aproape 
jumătate din cetăţenii ţării au o rezervă în privinţa calităţii lor 
de europeni. De această părere este Bruce Jackson, unul dintre 
militanţii americani activi pentru democraţie în spaţiul fostei 
Uniuni Sovietice. 

Expertul a menţionat într-un interviu că a vorbit cu liderul 
PCRM, Vladimir Voronin, şi cu Mark Teaciuk, şi că aceşti po- 
liticieni au foarte mari îndoieli că vor să fie parte a Europei, cu 
sistemul ei economic şi cu valorile ei, cu ONG-uri şi presă pu- 
ternice, şi unde poți fi concediat foarte uşor de către societatea 
civilă şi de către electorat. Bruce Jackson consideră că PCRM 
se simte încă foarte inconfortabil în legătură cu acest tip de 
democraţii active. 

O altă problemă, notează expertul, este incapacitatea 
coaliţiei de guvernare de a se prezenta în deplinătatea ei. „De 
prea mulţi ani i-au lipsit două voturi. Avem practic o a treia 
încercare de a o lua ferm pe un drum european şi asta este o 
problemă”, a menţionat Bruce Jackson. 

Expertul găseşte însă şi un avantaj pe care îl deține Re- 
publica Moldova, şi anume faptul că are o conducere tînără, 
atractivă. „Oamenii de la externe, oameni ca Leancă, ca Filat, 
subliniat Bruce Jackson. 

El este convins că un plus pentru procesul integraţionist al 
Republicii Moldova îl prezintă şi suprafața redusă a acesteia 
în comparaţie cu alte țări mari din UE. La intrarea în Europa o 
țară mică se mişcă mai repede de două sau trei ori decît țările 
mari cum ar fi Polonia sau România, ultimei i-au trebuit aproa- 
pe 9 ani pentru a fi acceptată în UE. 

Bruce Jackson a mai spus că şi Uniunea Europeană se sim- 
te vinovată pentru felul cum a tratat Moldova. „Sărăcia acestei 
țări ar trebui să fie jenantă pentru toată Europa, la un moment 
dat a fost chiar mai săracă decît Haiti, şi asta era în emisfera 
noastră, nu i s-au oferit aceleaşi oportunităţi ca statelor baltice 
sau balcanice, şi nu este nici un motiv moral pentru existenţa 
acestei discrepanțe”, a spus Bruce Jackson. 

Bruce Jackson este fondatorul proiectului „Democraţii în 
tranziţie”, un critic activ al politicii Rusiei în regiunea din ime- 
diata ei vecinătate şi membru fondator al Comitetului Statelor 
Unite pentru NATO. 

Paşapoartele biometrice pentru copii sînt mai 

ieftine 

Cetățenii Republicii Moldova vor putea perfecta paşapoarte 
cu date biometrice, pentru copii, la prețuri mai reduse. 

Ministerul Tehnologiei Informaţiei şi Comunicaţiilor a anun- 
tat, că prețul eliberării acestui tip de document pentru copiii cu 
vîrsta de la 7 la 12 ani va fi micşorat cu 21 la sută, iar pentru 
copiii de pînă la 7 ani - cu 44 la sută. 

Astfel, un paşaport cu date biometrice, pentru copiii între 7 
şi 12 ani, va costa 670 lei, iar pentru copiii de pînă la 7 ani - 480 
lei. Costul pentru perfectarea şi eliberarea paşaportului cu date 
biometrice pentru adulți este de 850 lei pentru 30 zile. 

De la 1 ianuarie 2011, cetăţenii R. Moldova sînt documentaţi 
exclusiv cu paşapoarte biometrice. Eliberarea paşapoartelor cu 
date biometrice se efectuează la recomandarea Uniunii Europe- 
ne în perspectiva liberalizării regimului de vize între Republica 
Moldova şi ţările-membre ale UE. 


De 2 săptămîni, 6 deţinuţi ai penitenciarului 

din Soroca sînt în greva foamei 

Purtătorul de cuvînt al Departamentului Instituţiilor Peniten- 
ciare susţine că deţinuţii trebuie să se conformeze regulilor din 
închisoare. 

„Inţelegem perfect că normele de detenție înseamnă anumite 
limitări impuse deținuților, dar cu toate acestea, există anumite 
rigori şi ei trebuie să se conformeze. Toţi deţinuţii aflați în greva 
foamei sînt monitorizați de către personalul medical al institu- 
tiei”, a subliniat Ana Racu. Aceasta a mai adăugat că deținuții 
care declară greva foamei nu pot fi alimentati forțat. 

Deţinuţii protestează faţă de condiţiile inumane de detenție. 
Ei spun că stau înghesuiți în celule, iar hrana pe care o primesc 
nu este bună. 

De asemenea, ei se plîng că doar 30 de minute pe zi au ac- 
ces la apă potabilă. Condamnaţii afirmă că vor continua greva 
foamei pînă conducerea penitenciarului va lua măsuri şi le va 
îmbunătăți cîtuşi de puţin condițiile de detenție. 


Intervenţia statului pentru a stopa majorările 
prețurilor, trebuie să fie una decisivă şi imedi- 


ată 

Intervenţia statului pentru a stopa majorările nejustificate 
ale preţurilor, trebuie să fie una decisivă şi imediată, consi- 
deră expertul în finanțe, business şi administrare, Gheorghe 
Costandachi. 

El a declarat că statul are mai multe instrumente pentru a 
interveni în această situaţie. „In primul rînd, este vorba de in- 
strumentele fiscale. Analizele şi studiile ne demonstrează că 
rezervele la partea de venituri a bugetului sînt enorme şi ar fi 
suficiente de a majora salariile bugetarilor de cîteva ori. Toto- 
dată, este necesar de a elabora plafoane la formarea preţurilor. 
In acest caz efectul social pozitiv s-ar face observat imediat, iar 
preţurile ar deveni unele atrăgătoare pentru toate păturile socia- 
le”, consideră expertul. 

De asemenea, el este de părere că se impune necesitatea cre- 
ării unei structuri de stat, care ar putea să elaboreze metodologii 
de formare a prețurilor de piață şi să monitorizeze nivelul de ren- 
tabilitate a preţurilor. In acelaşi timp, statul trebuie să stabilească 
anumite sancțiuni, în scopul respectării structurii prețurilor. 

„Acestea sînt căile cele mai potrivite pentru ca țara să-şi asi- 
gure securitatea alimentară şi energetică. Totodată, este nevoie 
de timp ca oamenii de afaceri din Moldova să conştientizeze că 
relaţiile de piaţă nu presupun anarhie, dezordine şi fărădelege, 
iar economia de piaţă trebuie să se bazeze pe concurență reală, 
şi nu pe înţelegeri de cartel”, a spus Costandachi. 

El spune, că în prezent, în Moldova există o mulțime de 
agenții şi organe abilitate cu funcţii de control, care, „cu părere 
de rău nu-şi fac datoria, activitatea acestora fiind practic egală 
cu zero”. 


Reforma de reevaluare a preţurilor la medica- 


mente s-a făcut cu deficienţe 

O cercetare a Centrului pentru Politici şi Analize în Sănătate 
(PAS), publicată în Monitorul Sănătăţii, arată că reforma Guver- 
nului pentru îmbunătăţirea accesului la medicamente a fost fă- 
cută cu deficienţe în dirijare. Potrivit autorilor analizei, iniţiativa 
de introducere a procedurii de avizare a preţului de producător 
şi înregistrarea acestuia în Catalogul național s-a efectuat fără o 
evaluare complexă a relevanței mecanismului preluat din prac- 
tica internațională. 

Expertii PAS susţin că pentru a evita cazurile de micşorare şi 
modificare a sortimentului de medicamente, de dispariție a unor 
medicamente vitale, de micşorare a numărului de producători 
înregistraţi şi respectiv, de limitare a concurenței, autorităţile 
trebuie să îmbunătăţească instrumentele de reglementare şi să 
evite, pentru anii viitori, aceste riscuri. 

In Monitorul Sănătății se menţionează că printre cele mai 
relevante soluţii care ar duce la prevenirea acestor riscuri sînt 
reorientarea politicii de înregistrare a prețului de producător, în 
primul rînd, pentru medicamentele compensate de Compania 
Naţională de Asigurări în Medicină, cu extinderea ulterioară 
asupra listei de medicamente esenţiale. 

Totodată, în acțiunile de îmbunătăţire a accesului populaţiei la 
medicamente, autorităţile ar trebui să se orienteze şi pe alte politici 
de reglementare a preţurilor la medicamente şi anume atribuirea 
diferențiată a TVA şi stabilirea adaosului comercial diferențiat. De 
asemenea, este necesar de majorat lista medicamentelor compen- 
sate pentru maladiile cu impact asupra sănătății publice. 

Centrul pentru Politici şi Analize în Sănătate este o organi- 
zaţie nonguvernamentală care îşi anunţă scopul de a institui o 
societate democratică, prin dezvoltarea sectorului social şi de 
sănătate, promovarea şi evaluarea politicilor, consolidarea capa- 
cităților şi sprijnul reformelor. 


Actual 


DREPTUL 


Proiectul de modificare a articolului 78 din Constituţie 
rămîne în vizorul parlamentarilor 


Proiectul de modificare a artico- 
lului 78 din Constituţie, cu privire la 
alegerea preşedintelui, rămîne în vizo- 
rul parlamentarilor, chiar dacă autorii 
documentului îşi retrag propunerea. 
Comuniştii declară că iniţiativa lor de a 
alege şeful statului în 3 tururi de scrutin 
nu mai este valabilă în actualul context 
politic, în timp ce liderii alianţei sînt de 
părerea că proiectul ar putea fi o soluţie 
pentru rezolvarea crizei politice. 

Preşedintele Comisiei parlamentare 
juridice, Victor Popa, declară că regu- 
lamentul Parlamentului nu stipulează 
dacă propunerile constituționale pot fi 
retrase de către autori. 

„O să discutăm acest subiect şi eu 
cred că o să propunem proiectul dat 
Parlamentului ca el să ia o decizie pen- 
tru că este Organul legislativ suprem 
şi poate lua orice decizie. Parlamentul 
poate accepta retragerea, Parlamentul poate să nu accepte şi să 
zică NU”, a menţionat sursa citată. 


'Priorităţile Guvernului pentru 
| primul trimestru al anului | 
La — WM 


Aprobarea proiectului Legii bugetului pentru anul 
2011, aprobarea noului Cod al educației, precum şi exami- 
narea Hotărîrii cu privire la crearea Agenției Arheologie, 
sînt printre proiectele care au fost introduse în Planul de 
activitate al Guvernului pentru primul trimestru al acestui 
an. În total, este vorba despre şase proiecte de concepții, de 
strategii şi programe naționale, 20 de proiecte de legi şi 25 
de proiecte de acte normative. 

Din prima categorie fac parte următoarele pro- 
iecte şi programe naţionale: Programul național de 
eficienţă energetică pe anii 2011-2020, Programul na- 
tional privind constituirea reţelei ecologice naţiona- 
le, Planul de acţiuni privind implementarea Strategiei 
naționale de management integrat al frontierei de stat 
pe anii 2011-2013 şi Programul naţional de dezvolta- 
re a asistenței medicale urgente pe anii 2011-2015. 
De asemenea, urmează să fie aprobat Programul de va- 
lorificare a terenurilor noi şi de sporire a fertilităţii solu- 
rilor pentru anii 2011, precum şi Strategia Naţională an- 
ticorupţie (2011-2015), Strategia privind tranziţia de la 
televiziunea analogică la televiziunea digitală terestră. 

Dintre proiectele de legi, care se vor examina şi apro- 
ba de către Executiv, face parte proiectul Legii bugetului 
pentru anul 2011. Acesta va fi discutat la începutul lunii 
martie, după cum a declarat anterior şi ministrul Finan- 
telor, Veaceslav Negruţă. Alte proiecte de legi, care vor 
fi incluse în agendă sînt: proiectele legilor cu privire la 
poştă, serviciul public de alimentare cu apă şi canaliza- 
re, care sînt prevăzute de implementarea Programului 
Compact, finanţat de Corporaţia americană „Provocările 
Mileniului”. 

O altă prioritate este şi aprobarea Codului educaţiei, 
noul document care a fost elaborat anul trecut, cînd Mi- 
nisterul Educaţiei era condus de Leonid Bujor. 

Actele normative care urmează să fie examinate 
sînt şi ele importante. Printre acestea, putem enume- 
ra hotărîrile cu privire la crearea Agenţiei Arheologie, 
Consiliului pentru promovarea proiectelor investiţiona- 
le, Regulamentului de colaborare dintre instituțiile de 
învăţămînt şi asociaţiile obşteşti ale părinţilor, Hotărîrea 
cu privire la indexarea prestațiilor de asigurări sociale 
de stat şi altele. 


CONSTITUȚIA 


REPUBLICII MOLDOVA 


CHIŞINĂU 2008 


La rîndul lor, comuniştii se arată deran- 
jaţi de iniţiativa colegilor de a decide în 
şedinţa Legislativului examinarea proiec- 
tului PCRM. Singura cale pe care o văd 
aceştia, este alegerea unui preşedinte care 
ar satisface toate forțele politice. 

„Dacă acestă iniţiativă va fi inclusă pe 
ordinea de zi a Parlamentului, atunci ea 
este ilegală. Noi ne-am retras oficial pro- 
iectul şi conform regulamentului, acesta nu 
poate fi supus discuţiei nici într-un organ 
de lucru al Parlamentului. Nici în Birou şi 
nici în Plen”, a declarat Sergiu Sîrbu, de- 
putat PCRM. 

Iniţiativa comuniştilor privind modifi- 
carea art.78 din Constituţie prevede alege- 
rea preşedintelui țării în 3 tururi de scrutin, 
cu micşoarea treptată a numărului de vo- 
turi necesare, de la 61 la 57 şi respectiv 51 
în ultimul tur. 


Pentru modificarea Constituţiei este ne- 
voie de două treimi din voturile parlamentarilor. 


CC: Este de competenţa 
Parlamentului să decidă 


data alegerii 
preşedintelui ţării 


Este de competenţa Parlamentului să decidă data alegerii şe- 


fului statului. Acesta a fost răspunsul dat, marți, de către Curtea 
Constituţională (CC) la solicitarea deputaților PCRM să preci- 
zeze dacă termenul de 2 luni, de la anunţarea vacanței funcției, 
prevăzut în Constituţie, este aplicabil şi cazul în care funcţia a 
fost asigurată prin interimat. 


Magistraţii au declarat că articolul 90, alineatul 4, din legea 


supremă, prevede că termenul de 2 luni va fi aplicat doar atunci 
cînd preşedintele Republicii Moldova îşi va părăsi funcţia. În 
celelalte situaţii, doar Legislativul este cel care va decide terme- 
nul de alegere a şefului statului. 


„Este dreptul exclusiv al Parlamentului. Dacă Curtea Con- 


stituțională ar fi precizat anumite termene, ar fi dat posibilitate 
unor experţi în drept constituţional să vorbească despre depăşi- 
rea atribuţiilor de către Curte”, a declarat preşedintele instanţei, 
Dumitru Pulbere. 


Acesta a menţionat că Parlamentul va trebui să adopte o nouă 


lege, pentru a completa lacunele din Constituţie. CC va solicita 
Legislativului să vină cu completări în acest domeniu. Totodată, 
potrivit lui Dumitru Pulbere, Parlamentul urmează să se înca- 
dreze într-un termen rezonabil la alegerea şefului statului, care 
nu ar trebui să depăşească 2-3 luni. 


Reprezentantul Parlamentului, lon Creangă, a spus însă că 


procedura de alegere a preşedintelui ţării va dura mai mult de 
2-3 luni. 


Deputatul PCRM Sergiu Sîrbu, a regretat că decizia de nu- 


mire a datei alegrilor a fost lăsată la discreția Parlamentului. 
„Decizia Parlamentului la acest subiect va fi subiectivă şi politi- 
zată”, a declarat parlamentarul. 


Solicitarea de interpretare a articolului 90 din Constituţie 


a fost depusă la CC de către deputaţii comunişti Sergiu Sîrbu 
şi Artur Reşetnicov. Potrivit fracțiunii PCRM, alegerea preşe- 
dintelui țării trebuie să înceapă, cel tîrziu, în două luni după ce 
Marian Lupu a preluat interimatul funcției. 


| „Avem cea mai bună Lege a voluntariatului din Europa de Est” | 


„Republica Moldova are 
cea mai bună Lege din Europa 
de Est privind voluntariatul. 
Ne propunem ca în anul cu- 
rent să implementăm această 
lege, pentru ca tinerii să be- 
neficieze de toate drepturile 
prevăzute în ea”. Declaraţia 
aparține ministrului Tineretu- 
lui şi Sportului Ion Cebanu, şi 
a fost lansată recent în cadrul 
unei emisiuni radiofonice. 

Potrivit lui I. Cebanu, 
legea enunțată va recunoaş- 
te voluntariatul ca stagiu de 
muncă, va acorda tinerilor 


anumite facilități universita- 
re, precum şi posibilitatea de 
a obţine credite preferenția- 
le. „Ne propunem ca această 
lege să funcţioneze şi în me- 
diul privat şi nu doar în ad- 
ministraţiile publice”, a spus 
oficialul. 

În acelaşi context, mi- 
nistrul a menţionat că vor fi 
operate anumite modificări 
la Legea cu privire la tineret, 
care este în vigoare din 1999. 
„Nu vor fi schimbări substan- 
tiale, dar vor conferi legii un 
caracter mai concret. Am ob- 


ținut toate avizele necesare 
şi legea urmează în curînd să 
fie prezentată Guvernului”, a 
declarat Ion Cebanu. El men- 
ționează că legea va susţine 
inițiativele antreprenoriale 
ale tinerilor, precum şi va 
spori accesibilitatea acestora 
la locuinţe procurate în con- 
diții preferenţiale, cum ar fi 
cele ale programului „Prima 
Casă”. 

Pentru implementarea efi- 
cientă a acestor legi, Ministe- 
rul Tineretului şi Sportului va 
solicita pentru anul 2011 un 


buget mai mare decît cel avut 
anul trecut, de circa 1,9 mi- 
lioane lei. „Vom pune foarte 
serios problema bugetului mi- 
nisterului atît în Guvern, cît şi 
în Parlament. Avem nevoie de 
un buget majorat, deoarece 
anul acesta este premergător 
anului 2012, cînd vor fi orga- 
nizate Jocurile Olimpice din 
Londra”, a spus Ion Cebanu. 

Acesta a menţionat de 
asemenea, că susținerea fi- 
nanciară influențează în mod 
direct performanţele obținute 
de sportivii moldoveni. 


DREPTUL 


Tema zilei 


Infractorii minori se reprofilează de la furt și jaf 


spre viol şi omor 


În ultima perioadă, minorii aflaţi în conflict cu legea tot mai des comit 
fie un viol, fie un omor, comparativ cu perioada anilor precedenţi, cînd 
copiii erau deţinuţi pentru un act de jaf sau furt. 


Este constatarea făcută de către funcţio- 
narii Penitenciarului nr. 11 din oraşul Bălți, 
în cadrul vizitei pe care au întreprins-o avo- 
catul parlamentar pentru protecția drepturilor 
copilului, Tamara Plămădeală, împreună cu 
viceprim-ministrul Mihai Moldovanu şi re- 
prezentantul UNICEF Moldova, Silvia Lu- 
pan, la această instituție. 

Scopul vizitei a urmărit evaluarea mo- 
dului respectării drepturilor 
copiilor în condiţiile de de- 
tenție. Oaspeţii au monitorizat 
celulele din penitenciar, izola- 
toarele disciplinare, au purtat 
discuţii cu minorii deţinuţi, 
dorind să afle problemele cu 
care aceştia se confruntă, să 
identifice momentele în care 
copiii întîmpină anumite di- 
ficultăţi, să stabilească în ce 
măsură le este asigurat dreptul 
la apărare, dreptul la un proces 
echitabil, în ce măsură alimen- 
tația corespunde normelor pre- 
văzute etc. 

La moment, în Penitenci- 
arul nr. 11 din oraşul Bălţi îşi 
ispăşesc pedeapsa 7 minori, 
capacitatea maximă a institu- 
tiei ridicîndu-se la 550 de per- 
soane. Toţi copiii provin din 
categoria social-vulnerabilă a 
populaţiei, sau au rămas fără 
ocrotire părintească. Potrivit 
administraţiei, din cei 7 deți- 
nuţi, 5 sînt condamnaţi pentru 
că au săvirşit un omor, 1 per- 
soană - pentru viol şi o altă 
persoană - pentru furt. 

În opinia avocatului parlamentar pentru 
protecţia drepturilor copilului, „faptul este 
unul regretabil, în condiţiile în care eforturi- 
le comune ale tuturor factorilor de decizie se 
orientează tot mai mult spre reducerea trepta- 
tă a fenomenului delicvenţei juvenile în ţara 
noastră”. 


Funcţionarii penitenciarului afirmă că 
problema lipsei de atitudine din partea auto- 
rităților locale față de aceşti minori, înainte 
de a ajunge în penitenciar, este una majoră. 
Asta deoarece nu se întreprinde nici o măsură 
de prevenire a detenţiei, atenționează ei. 

În contextul vizitei efectuate, Tamara Plă- 
mădeală a remarcat, cu regret, că vechea pro- 
blemă a tergiversării examinării cauzelor mi- 


norilor rămîne a fi actuală şi astăzi, dosarele 
nefiind examinate într-un termen rezonabil. 
Una din problemele invocate de copii o 
constituie rezervele lor faţă de calitatea asis- 
tenţei juridice oferite de avocaţii din oficiu. 
Potrivit avocatului parlamentar, aceştia nu 
întreprind măsurile ce se impun în scopul 


apărării propriu-zise a copiilor, nu vizitea- 
ză copiii, sau cel puţin nu discută cu aceştia 
înainte de începerea procesului de judecată, 
ci doar se prezintă în instanţă alături de pro- 
curori. 

În acelaşi timp, Tamara Plămădeală a ti- 
nut să menţioneze că la capitolul procesului 
educaţional, lucrurile stau mai bine. „Institu- 
ţia dispune de o sală de studii dotată, are an- 
gajaţi un psiholog, un asistent social şi cîţiva 
medici, care lucrează cu minorii. În fiecare 
lună, copiii sînt informaţi despre procedura 
de probaţiune. Penitenciarul mai dispune şi 
de o bisericuţă”, a precizat aceasta. 

În cadrul deplasării a fost vizitat şi Cen- 
trul de Plasament temporar şi reabilitare pen- 
tru copii „Alternativa” din oraşul Bălţi. La 
moment, aici sînt plasați 111 copii cu vîrsta 
cuprinsă între 0-7 ani, şi 5 mame. Aproxi- 
mativ 75 de copii au părinţi acasă, însă, din 
lipsă de resurse financiare, adulţii s-au văzut 
nevoiţi să apeleze la serviciile acestei institu- 
ţii. Centrul dispune şi de o secţie de zi, unde 
micuţii au posibilitatea să practice diverse 
activităţi de formare pe parcursul zilei. 

Deplasarea a finalizat cu o vizită la Şcoa- 
la de tip internat pentru copii orfani şi rămaşi 
fără îngrijire părintească din satul Căzăneşti, 
raionul Telenești. În această instituţie sînt în- 
matriculați 73 de copii, care îşi fac studiile în 
clasele a V-LX-a. 

În şcoala rezidenţială, de asemenea, ac- 
tivează un psiholog şi un asistent medical. 
Tamara Plămădeală s-a arătat îngrijorată de 
faptul, că doar cîţiva dintre copii nu au pă- 
rinţi, restul aflîndu-se aici din motivul lipsei 
mijloacelor de întreţinere în familie. 

Menţionăm că pentru prima dată, o ase- 
menea vizită a avocatului copilului a fost or- 
ganizată la iniţiativa unui demnitar de stat. 
Cu această ocazie, Tamara Plămădeală şi-a 
exprimat speranța că iniţiativa respectivă va 
avea o continuitate. „Acest fapt este unul ex- 
trem de important, în condiţiile în care mizăm 
pe o colaborare şi o cooperare fructuoasă cu 
autoritățile centrale, în scopul asigurării res- 
pectării drepturilor copilului”, a mai adăugat 
avocatul copilului. 

Lilia DUMINICA 

A avut loc adunarea 
generală a Tineretului 


Uniunii Juriştilor din Moldova 

Miercuri, 2 februarie 2011, în incinta 
Facultăţii de drept a Universităţii de Stat 
din Moldova a avut loc adunarea generală 
a Tineretului Uniunii Juriştilor din Moldo- 
va. Pe ordinea de zi a şedinţei au figurat 
următoarele subiecte: Raportul de activitate 
a Departamentului Tineret a UJM pentru 
anul 2010; Planul de activitate a Departa- 
mentului Tineret a UJM pentru anul 2011; 
Alegerea membrilor Biroului permanent a 
Tineretului UJM în cadrul Universităţii de 
Stat din Moldova. 

In urma propunerilor, Biroul perma- 
nent a fost constituit din 10 membri, in ur- 
mătoarea componență: 

1. Palamarciuc Vladimir — preşedinte; 

2. Batin Irina — vicepreşedinte; 

3. Melnic Dumitru — vicepreşedinte; 

4. Bambuleac Ion — secretar; 

5. Ceban Roman — membru; 

6. Grejdieru Vasile — membru; 

7. Macovei Vera — membru; 

8. Malache Boris — membru; 

9. Cojocari Nicolae — membru; 

10. Robu Alexandrina — membru. 


Muruianu, Tănase, Roibu şi Zubco 


şi-au depus declaraţiile de avere 

Peste un milion de lei. Este venitul de anul 
trecut al familiei preşedintelui Curţii Supreme 
de Justiţie, Ion Muruianu, indicat în declaraţia 
de avere. Familia ministrului Justiţiei a obţi- 
nut, în 2010, din salariu şi alte surse legale, 
aproape 176 de mii de lei. 

Procurorul General a inclus în declarația 
de avere aproape 800 de mii de lei, iar minis- 
trul de Interne - peste 200 de mii de lei. 

Familia lui Alexandru Tănase a obținut, 
anul trecut, un venit de aproape 119 mii de 
lei. Din alte surse legale, Tănase a acumulat 
peste 57 de mii de lei. 

Potrivit declaraţiei de avere, ministrul de 
Interne, Alexei Roibu, a primit, în 2010, de 
la locul de muncă, peste 144 de mii de lei şi 
aproape 100 de mii de lei din alte surse lega- 
le. 

Familia Procurorului General, Valeriu 
Zubco, a obţinut, din salariu, un venit de 
aproape 299 de mii de lei. Incă 47 de mii de lei 
a acumulat din activitatea pedagogică, puţin 
peste o mie de lei din cea ştiinţifică şi aproape 
350 de mii de lei din valori imobiliare. 

Familia preşedintelui Curţii Supreme de 
Justiţie, Ion Muruianu, a obținut, anul trecut, 
din salariu, mai bine de un milion de lei. Din 
activitatea pedagogică a acumulat puţin peste 
2 600 de lei. Din alte surse legale, familia lui 
Muruianu a cîştigat un venit de peste 89 de 
mii de lei. 


Copiii — victime ale violenţei pe Internet 


nul acesta, la 8 februarie, co- 

munitatea europeană a marcat 

Ziua internațională a siguran- 
tei pe Internet. Evenimentul are o 
semnificație deosebită, în condiţiile 
în care astăzi, tot mai mulți copii 
devin victime ale cazurilor de abuz, 
violență şi pornografie infantilă pe 
Internet. 

Potrivit unui studiu, realizat re- 
cent de Comisia Europeană, media 
copiilor care accesează site-uri cu un 
conţinut violent este de peste 50%, 
iar 35 la sută din minori sînt expuşi 
site-urilor cu nuditate şi pornografie 
prin reclame pop-up sau accesînd 
din greşeală link-uri către site-uri ce 
au conținut indecent. 

În contextul evenimentelor care 
s-au desfăşurat, cu ocazia Zilei mon- 
diale a siguranţei pe Internet, într-un 
şir de state din Europa, avocatul 
parlamentar pentru protecţia dreptu- 
rilor copilului, Tamara Plămădeală, 
a organizat o masă rotundă, la care 
a participat şi Tatiana Moca, re- 
prezentanta Organizaţiei neguver- 
namentale CCF Moldova — Copil, 
Comunitate, Familie, precum şi Ana 
Revenco, reprezentanta Organizaţi- 
ei „La Strada”. 

Scopul conferinţei s-a axat pe 


efortul comun al acestor instituţii, 
de a promova utilizarea mai sigură 
şi mai responsabilă a Internet-ului şi 
a tehnologiilor online, în special în 
rîndul copiilor din ţara noastră. 

Tamara Plămădeală a ţinut să 
reitereze din start necesitatea acută 
de a introduce anumite reglementări 
în legislaţia naţională, care ar viza 
în mod direct prevenirea şi comba- 
terea acţiunilor de abuz şi violență 
împotriva sau cu implicarea minori- 
lor, promovate în reţeaua electroni- 
că. Potrivit sursei citate, la moment, 
această exigență nu constituie, un 
punct de reper important în atenția 
Guvernului. 

Avocatul parlamentar susține că 
legislaţia ţării noastre nu prevede 
obligația providerilor de a informa 
autorităţile statului asupra conți- 
nuturilor cu caracter pornografic 
accesate de către utilizatori. Pentru 
comparaţie, în alte state, providerii 
sînt obligaţi prin lege să raporteze 
ministerului de resort sau organe- 
lor de drept asupra conformităţii 
conținutului materialelor accesate 
cu rigorile impuse prin legislația în 
vigoare. 

De cealaltă parte, „nu trebuie 
nicidecum să excludem şi rolul pri- 


mordial al părinţilor în familie, care, 
în primul rînd se fac responsabili 
de creşterea şi dezvoltarea copilu- 
lui (articolul 18 din Convenţia in- 
ternațională cu privire la drepturile 
copilului). Părinţii trebuie 
să fie cei care să monito- 
rizeze acțiunile copiilor 
lor, să îi ghideze pe aceş- 
tia în procesul de navigare 
pe diverse site-uri şi să le 
asigure siguranţa pe Inter- 
net”, accentuează Tamara 
Plămădeală. 

Potrivit acesteia, 
şcoala este şi ea un actor 
extrem de important în 
această situaţie, profesori- 
lor revenindu-le misiunea 
de a explica copiilor no- 
țiunea de pornografie, de 
a-i instrui asupra modului 
corect de explorare a Internet-ului, 
asupra consecințelor pe care le poate 
produce nesiguranța pe Internet etc. 

În acest sens, avocatul parla- 
mentar a solicitat Procuraturii Ge- 
nerale să ofere informaţii cu privire 
la numărul cauzelor penale pornite 
în temeiul art.208! din Codul penal, 
precum şi soluţia adoptată de orga- 
nele procuraturii pe marginea aces- 


tora. Precizăm că art.208! vizează 
atragerea minorilor în activitatea 
criminală sau instigarea lor la săvîr- 
şirea infracțiunilor, precum şi deter- 
minarea minorilor la săvîrşirea unor 


fapte imorale (cerşetorie, jocuri de 
noroc, desfrîu etc). 

Totodată, avocatul copilului a 
menţionat că va recomanda Gu- 
vernului Republicii Moldova să 
intervină cu măsuri care ar obliga 
providerii să raporteze numărul ca- 
zurilor de accesare a informaţiilor 
cu caracter pornografic de către 
utilizatori. O altă recomandare este 


ca Executivul să promoveze pro- 
gramele de instruire, care ar per- 
mite personalului justiţiei penale 
să-şi aprofundeze cunoştinţele în 
domeniu. De asemenea, va fi pro- 
pusă instituirea unor siste- 
me speciale de filtrare, sau 
chiar blocare a accesului pe 
anumite site-uri. 

Menţionăm că membrii 
Consiliului Naţional Con- 
sultativ al Copiilor pe lîngă 
avocatul copilului au or- 
ganizat lecții pentru elevii 
claselor primare din 7 licee 
din Chişinău, în cadrul că- 
rora le-au explicat copiilor 
care este importanța Zilei 
internaționale a Siguranţei 
pe Internet. Minorii au pri- 
mit sfaturi despre cum să se 
protejeze pe Internet, cum să 
acceseze corect o informaţie şi mul- 
te alte lucruri utile. 

Ziua siguranţei pe Internet se 
desfăşoară anual în peste 50 de ţări 
ale lumii, sub egida reţelei europene 
INSAF — European Safer Internet 
Network, în cadrul programului Sa- 
fer Internet Plus al Comisiei Euro- 
pene. 

Lilia DUMINICA 

Accente 


DREPTUL 


Liua internațională a Alegerilor consemnată la Facultatea de drept a USM 


A n prima zi de joi, a lunii 
februarie, mai multe sta- 
te ale lumii marchează 


minare, mese rotunde şi alte 
activități, în cadrul cărora 
se discută despre importan- 


Tineretului Guvernator din 
Moldova au desfăşurat la data 
de 3 februarie 2011, în incin- 


Ziua internaţională a Alege- 
rilor. Iniţiativa de a institui 
o zi mondială a alegerilor a 
fost lansată în 2005, la Con- 
ferința Globală a Oficialilor 
Electorali, care s-a desfăşurat 
în Ungaria. Decizia de a con- 
semna Ziua internațională a 
Alegerilor în prima zi de joi, 
a lunii februarie, a fost deter- 
minată de faptul că majorita- 
tea acordurilor internaţionale 
în domeniu, au fost semnate 
anume în această perioadă a 
anului. 

În această zi, în lumea 
întreagă sînt desfăşurate se- 


ţa alegerilor democratice, se 
trec în revistă principalele 
momente din istoria alegeri- 
lor şi a democraţiei, se abor- 
dează subiecte ce ţin de orga- 
nizarea unor alegeri credibile 
şi transparente. 

În Republica Moldova, 
Ziua internaţională a Alegeri- 
lor a fost marcată pentru prima 
dată la 7 februarie 2008, iar în 
acest an s-a desfăşurat ce-a 
de-a patra ediție. 

Astfel, Comisia Electo- 
rală Centrală în parteneriat 
cu administraţia Facultăţii 
de drept a USM şi Institutul 


ta facultăţii, o masă rotundă 
cu genericul „Rațiunea de a 
vota”. 

La eveniment au participat 
Pavel Midrigan, reprezentant 
CEC, Cristina Angheli, func- 
ționar CEC, Pavel Postică, di- 
rector „Promo LEX”, Alexan- 
dru Arseni şi Teodor  Cârnaţ, 
conferențiari universitari din 
cadrul Facultăţii de drept a 
USM, precum şi studenți. 

În cadrul mesei rotunde, 
Pavel Midrigan a vorbit des- 
pre cele 10 motive, pentru 
care merită să mergi la vot, 
menţionînd că votul trebuie 


Dialog şi cooperare între 
MAI şi Misiunea OSCE în Moldova 


să fie rațional, iar tinerii să se 
implice mai mult în procesul 
alegerilor. Totodată, membrul 
CEC a accentuat că politicie- 
nii au un rol enorm în promo- 
varea culturii democratice. 
Subiectele abordate de 
organizatorii evenimentului 
au vizat importanţa alegerilor 
ca prim criteriu al democra- 
tiei, conştientizarea necesită- 


dova şi au fost identificate 
perspectivele de viitor din 
acest domeniu. 
Reprezentanții CEC au 
atras atenția asupra celor 
două concursuri pe care Co- 
misia Electorală Centrală le-a 
lansat cu prilejul Zilei inter- 
naționale a Alegerilor: „Cel 
mai bun poster motivațional 
la alegerile locale generale” 


ţii participării la 
scrutin şi forma- 
rea atitudinii civi- 
ce faţă de proble- 
mele curente ale 
societăţii. 

Auditoriul s-a 
arătat interesat de 
problemele puse 
în  dicuție, mai 
ales de propune- 
rea privind redu- | 
cerea vîrstei de 
vot pînă la 16 ani. 
În acest sens, ei şi-au expri- 
mat opinii pro, dar au adus şi 
argumente contra acestei mo- 
dificări în Constituţie. 

La întrunire au fost scoa- 
se în evidență principalele 
aspecte specifice sistemului 
electoral din Republica Mol- 


=” 


şi „Cel mai reuşit slogan mo- 
tivaţional la alegerile locale 
generale”. 

Regulamentele privind 
organizarea şi desfăşurarea 
alegerilor pot fi consultate pe 
pagina web a Comisiei Elec- 
torale Centrale www.cec.md. 


În final, urîndu-le succes 
participanţilor la masa rotun- 
dă, reprezentanţii CEC şi in- 
vitaţii la eveniment au îndem- 
nat studenții să se implice cît 
mai activ în viața politică a 
societăţii, îndeosebi în ale- 
gerile locale generale care se 
apropie, deoarece prima con- 
diție a democraţiei o constitu- 


ie anume implicarea activă şi 


responsabilă a cetăţenilor în 
constituirea instituţiilor pute- 
rii locale, precum şi controlul 

asupra activităţii acestora. 
Cristina ANGHELI, 
funcţionar, Aparatul 
Comisiei Electorale 
Centrale 


„Procesul de modernizare şi reformare instituţională a 
MAI trebuie să fie în concordanţă cu evoluţia societăţii” 


Ministrul Afacerilor Interne, Alexei Roibu, a avut recent o întrevedere cu Şeful 
Misiunii OSCE în Republica Moldova, Excelenţa Sa Ambasadorul Philip N. Remler. 
Menţionăm că întrevederea a avut loc în contextul în care MAI este la începutul unui 
amplu proces de reformare pe toate direcțiile. În acest sens, Planul de implemetare 
a Concepţiei de reformare a MAI urmează să fie prezentat, în cel mai scurt timp, 


spre aprobare Guvernului. 


În cadrul schimbului de opinii, oficialul eu- 
ropean a fost informat despre modul în care se 
desfăşoară procesul de reformare a instituţiei. 
Potrivit ministrului de Interne, acest proces are 
drept scop armonizarea cadrului instituțional, 
organizaţional şi funcțional al MAI prin demo- 
larea structurilor puternic ierarhizate şi institu- 
irea unor structuri descentralizate, transparente 
şi flexibile. 

„În contextul procesului de integrare euro- 
peană, noua Concepţie de reformare a ministe- 


rului, adoptată la finele anului trecut, include 
acțiuni decisive de combatere a criminalității 
şi de prevenire a fenomenelor infracționale şi 
se axează pe asigurarea respectării drepturilor 
şi libertăţilor fundamentale ale omului”, a sub- 
liniat Alexei Roibu. 

De asemenea, Excelența Sa Ambasadorul 
Philip N. Remler a fost informat despre ac- 
ţiunile concrete care urmează să fie realizate 
în vederea perfectării şi ajustării cadrului le- 
gislativ, constituirea structurilor de dirijare şi 
executare, care vor asigura delimitarea strictă 
a funcțiilor subdiviziunilor MAI potrivit speci- 
alizării lor, cu identificarea şi stabilirea clară a 
competenţelor acestora. 

Oficialii au discutat şi pe marginea altor 
subiecte, cum ar fi situaţia din stînga Nistrului 
şi asistența OSCE în soluţionarea pe cale paş- 
nică a conflictului transnistrean, modalitățile 
de colaborare cu statele Uniunii Europene pe 
segmentul contracarării fenomenului infracți- 
onal şi asigurării securităţii hotarelor. Unul din 


subiectele puse în discuţie a vizat şi rolul orga- 
nelor de poliţie în asigurarea şi menţinerea or- 
dinii publice, gestionarea fluxului migraţional. 

Ministrul moldovean a exprimat gratitudine 
Şefului Misiunii OSCE în Republica Moldova 
pentru asistenţa permanentă în contracararea şi 
combaterea traficului de substanțe narcotice, 
traficului de persoane. Alexei Roibu i-a mul- 
tumit oficialului European pentru eforturile 
depuse în vederea consolidării capacităţilor in- 
stituționale ale MAI, inclusiv în domeniul îm- 
bunătăţirii performanţelor colaboratorilor de 
poliție. Totodată, acesta a ținut să menţioneze 
că una din priorităţile Ministerului Afacerilor 
Interne în perioada imediat următoare este şi 
implementarea prevederilor Memorandumu- 
lui de înţelegere între MAI şi Misiunea OSCE 
în Republica Moldovam, semnat la 6 august 
2010. Acesta constituie un mecanism juridic 
bilateral de materializare a acţiunilor de coo- 
perare pe segmentul afacerilor interne, în baza 
căruia au fost realizate mai multe vizite de stu- 
diu ale reprezentanților MAI peste hotare, in- 
clusiv organizarea numeroaselor seminare. 

Excelența Sa Ambasadorul Philip N. 
Remler a reitrat disponibilitatea instituțiilor 
europene de a acorda tot suportul în atingerea 
obiectivelor stabilite de statul nostru. Şeful 
Misiunii OSCE a subliniat că locul Republi- 
cii Moldova este în Uniunea Europeană şi şi-a 
exprimat încrederea că ţara noastră va reuşi să 
parcurgă această cale cu succes. 

Dreptul informează că Misiunea OSCE în 
Moldova a fost înființată în anul 1993, pen- 
tru a asista la negocierea unei soluții politice 
durabile vizavi de conflictul transnistrean. 
De asemenea, instituţia are mandatul să ofere 
consultanță şi expertiză în problemele privind 
drepturile omului şi ale minorităţilor, transfor- 
mările democratice şi repatrierea refugiaților. 
În 2003, misiunea şi-a extins aria de acţiune în 
domeniul dimensiunii umane, prin activități de 
combatere a traficului de ființe umane şi pro- 
movare a egalităţii de gen. 


Lilia DUMINICA 


Recent, în incinta Ministerului Afacerilor 
Interne, a avut loc şedinţa de bilanţ a instituţi- 
ei, care a supus unei analize temeinice activi- 
tatea profesională a colaboratorilor îndreptată 
spre menţinerea ordinii publice, combaterea 
infracționalităţii, asigurarea drepturilor şi li- 
bertăților fundamentale ale omului, întărirea 
disciplinei de serviciu şi legalitatea acţiunilor 
întreprinse de către angajaţi pe parcursul anu- 
lui 2010. 

Ministrul Afacerilor Interne, Alexei ROI- 
BU, a menţionat că, în pofida unor realizări 
incontestabile înregistrate, starea de lucruri 
în cadrul instituţiei este una nesatisfăcătoare. 
„Ministerul rămîne a fi o instituţie a poliţiei şi 
mai puţin a administrării afacerilor interne”, 
a spus el. 

Alexei ROIBU a criticat activitatea unor 
subdiviziuni ale ministerului, birocraţia şi 
mentalitatea învechită a unor colaboratori. 
Ministrul a subliniat că unele structuri ale 
MAI îşi dublează activitatea, iar imaginea po- 
liţistului în societate lasă de dorit. Altfel spus, 
ţara are nevoie de un poliţist care să corespun- 
dă standardelor moderne, de care cetățeanul 
simplu să nu se teamă, ci să-l respecte şi să fie 
convins că acesta îi este prieten. Avem nevoie 
de transparență şi abordare obiectivă în acţi- 
uni, ce trebuie să fie prompte şi fără rezerve. 

Ministrul a menţionat că redresarea activi- 
tății instituţiei poate avea loc doar prin refor- 
me, reorganizare şi îmbunătăţire a politicii de 
cadre. Alexei ROIBU a precizat că în perioa- 
da imediat următoare va fi reformat comple- 
tamente aparatul de conducere a ministerului 
şi prezentată o nouă structură a MAI. Procesul 
de modernizare şi reformare instituțională a 
MAI trebuie să fie unul dinamic, continuu, în 
concordanţă cu evoluția societăţii, a subliniat 
ministrul. 

La şedinţă a participat şi prim-ministrul 
Republicii Moldova, Vladimir Filat. El a men- 
ționat că aşteaptă de la conducerea şi efectivul 
MAI o angajare mai eficientă în implementa- 
rea reformelor instituționale. Premierul a rei- 
terat rolul important al MAI în societate, care 
trebuie conştientizat de către tot efectivul. 
„Trebuie să mulțumim pentru anumite rezul- 
tate, însă acestea nu trebuie să fie prezentate 
doar sub forma unor constatări, fără prezen- 
tarea lacunelor. Trebuie să recunoaştem pro- 
blemele care există şi să acționăm în conse- 
cință”, a accentuat Vlad Filat. Premierul a 
criticat practica poliției rutiere de „vînare” a 
participanţilor la trafic, atrăgînd atenţia asupra 
imaginii polițistului în societate. Vlad Filat a 
chemat responsabilii MAI să rezolve mai întîi 
problemele ce nu necesită resurse financiare 


considerabile. 

„Trebuie să redăm cetăţeanului încrederea 
în cei care sînt chemaţi să asigure respectarea 
legii în Republica Moldova”, a spus prim-mi- 
nistrul. 

Vlad Filat a solicitat conducerii MAI să 
prezinte explicaţii în ceea ce priveşte neexe- 
cutarea sarcinilor trasate şi persoanele care se 
fac vinovate de acest fapt. De asemenea, în 
regim prioritar, urmează a fi prezentat Execu- 
tivului Planul conceptului de reformă cu indi- 
carea persoanelor responsabile de executarea 
lui. 


„De calitatea reformelor depinde nu doar 
soarta MAI, ci şi parcursul nostru pe calea in- 
tegrării europene, obținerea regimului libera- 
lizat de vize cu Uniunea Europeană. Şi nu va 
exista nici o situație atenuantă pentru persoa- 
nele care se vor abate de la executarea acestui 
program”, a menţionat prim-ministrul. 

Premierul a sugerat responsabililor MAI 
să nu prezinte prin intermediul cifrelor şi a 
indicilor un nivel înalt de performanţă, ci să 
se axeze asupra calității examinării cauzelor 
intentate. 

„Orice dosar trebuie să aibă finalitate, în 
caz contrar aceasta va demonstra ilegalitatea 
întocmirii lui, iar sancţiunea în acest caz tre- 
buie să fie una promptă. Percepția cetăţeanului 
trebuie să fie indicatorul activităţii dvs”, a mai 
adăugat premierul. 

Vlad Filat a chemat conducerea MAI să 
întreprindă măsuri drastice în ceea ce priveşte 
combaterea corupției în rîndul poliţiştilor, pre- 
cizînd că la acest capitol sancţiunile, la fel, vor 
fi foarte dure. Premierul a mai solicitat crearea 
structurilor şi instrumentarului necesar pentru 
funcționarea unei instituții moderne, confor- 
me standardelor europene. 

In cadrul şedinţei de bilanţ, responsabili 
din cadrul ministerului au prezentat rapoarte 
de activitate a subdiviziunilor şi structurilor 
MAI, fiind analizată activitatea profesională 
a efectivului de poliţie, nivelul de combatere 
a criminalităţii şi modul în care este asigurată 
respectarea drepturilor şi libertăţilor cetăţe- 
nilor. 


DREPTUL 

Republica Moldova — parte a Strategiei UE 


Pentru a dezvolta potențialul imens, dar nevalorificat 
al țărilor dunărene, la sfîrşitul anului 2010, Comisia Euro- 
peană a propus o strategie atotcuprinzătoare pentru Regi- 
unea Dunării, care implică opt state membre ale UE şi alte 
şase țări europene. Printre cele 6 state care nu fac parte din 
Uniunea Europeană se numără şi Republica Moldova. 


Regiunea Dunării se extinde din 
Germania la vest pînă în Ucraina la 
est. Aceasta se confruntă cu nume- 
roase provocări, inclusiv potenția- 
lul slab valorificat al transportului 
naval, absenţa legăturilor rutiere şi 
feroviare, şi lipsa de coordonare a 
eforturilor în domenii precum edu- 
cația, cercetările ştiinţifice şi inova- 
tiile tehnologice. 

Strategia îşi pune drept scop 
cooperarea strînsă între ţări prin 
folosirea mai optimă a finanțării 
UE, fără rezervarea fondurilor noi, 
impunerea regulilor noi sau crearea 
instituţiilor noi. În cadrul acesteia 
au fost stabilite unsprezece dome- 
nii concrete şi prioritare de acțiune. 
Printre ele se numără şi îmbunătăți- 
rea condiţiilor de navigaţie, a cali- 
tăţii apei, a cooperării în domeniul 
securităţii şi a oportunităţilor turis- 
tice. 

În vederea realizării strategi- 
ei, recent, la Budapesta, comisarul 
European pentru Politică Regio- 
nală, Johannes Hahn, împreună cu 
ministrul Afacerilor Externe al Un- 
gariei, Janos Martonyi, au anunţat 
ţările şi regiunile care vor coordona 
domeniile prioritare de lucru. 

În context, comisarul Johannes 
Hahn a ţinut să menţioneze că stra- 
tegia constituie o nouă şi ambiţioa- 
să dimensiune a cooperării în regi- 
unea Dunării. „Îmi pare foarte bine 
că fiecare stat membru din această 
regiune va coordona cîte un dome- 
niu de lucru şi cîteva state nemem- 
bre ale UE, de asemenea, vor avea 
un rol activ. Coordonatorii vor în- 
cepe fără întîrziere pregătirile pen- 
tru punerea în aplicare a Strategiei, 
identificînd acțiunile care necesită 
realizare imediată, pentru a ajuta 
regiunea să prospere şi să exploate- 
ze la maxim potenţialul său econo- 
mic”, a declarat oficialul european. 

Johannes Hahn s-a arătat con- 
vins că, insistînd asupra celor mai 
importante aspecte, precum: mo- 
bilitatea, energia, poluarea mediu- 
lui ambiant, inovațiile, locurile de 
muncă şi securitatea, strategia va 
constitui o contribuţie reală în clă- 
direa unui viitor mai bun în această 
parte a Europei. 

În afară de Republica Moldova, 
la punerea în aplicare a Strategiei 
UE pentru Regiunea Dunării parti- 
cipă: Germania, Austria, Ungaria, 


Republica Cehă, Slovacia, Slove- 
nia, Bulgaria, România, Croaţia, 
Serbia, Bosnia şi Herzegovina, 
Muntenegru şi Ucraina. Cele 14 
state vor avea drept sarcini de a 
aproba un program de lucru şi de 
a identifica sursele de finanţare în 
colaborare cu alte ţări şi parteneri, 
cum ar fi organizaţiile neguverna- 
mentale. 

Se presupune că printr-o coope- 
rare „macro-regională” se va obţine 
o coordonare mai eficientă. Această 
abordare — pusă cu succes în apli- 
care pentru prima dată în Regiunea 
Mării Baltice — nu prevede crearea 
noilor legi sau instituţii, ci mai de- 
grabă consolidează legăturile dintre 
diferite politici şi o gamă largă de 
părți cointeresate. 

O asemenea formă de cooperare 
urmăreşte să abordeze diferite pro- 
bleme, inclusiv inundaţiile care se 
produc brusc, distrugerea habitate- 
lor naturale şi a biodiversităţii lor şi 
contrabanda. De asemenea, aceas- 


pentru Regiunea Dunării 


ta poate contribui la formarea de 
oportunități noi, de exemplu, prin 
intensificarea navigației pe fluviu 
şi interconectarea pieţelor energe- 
tice naţionale, în scopul prevenirii 
deficitelor de energie electrică şi 
combustibil. 

Deşi autorii documentului nu 


propun fonduri noi din partea UE, 
o parte importantă a finanţării este 
deja pusă la dispoziţia regiunii prin 
intermediul diferitor programe ale 
Uniunii Europene. Important este 
de a folosi acest suport cît mai efi- 
cient, demonstrînd că o cooperare 
macro-regională poate întradevăr 
contribui la soluţionarea probleme- 
lor locale. Pentru perioada 2007- 
2013, au fost deja alocate 100 de 
miliarde de euro, în baza politicii 
de coeziune (Fondul European de 
Dezvoltare Regională, Fondul de 
Coeziune şi Fondul Social Euro- 
pean). 

Strategia conţine un plan deta- 
liat de acţiuni, care se axează pe 
patru piloni: 

- interconectarea statelor care 
fac parte din regiunea Dunării (îm- 
bunătăţirea mobilităţii, încurajarea 
energiei durabile şi promovarea 
culturii şi turismului); 

- protecţia mediului în această 
parte a Europei (refacerea calității 


apei, gestionarea riscurilor de me- 
diu şi conservarea biodiversităţii); 

- asigurarea prosperității în regi- 
une (dezvoltarea capacităţii de cer- 
cetare, a educaţiei şi a tehnologiilor 
informaţiei, sprijinirea competiti- 
vităţii întreprinderilor şi redirecţi- 
onarea investiţiilor spre abilitățile 
populaţiei); 

- consolidarea regiunii Dunării 
(ameliorarea capacității instituțio- 
nale şi îmbunătăţirea cooperării în 
vederea combaterii crimei organi- 
zate). 

De asemenea, strategia oferă o 
serie de obiective cu termen limitat 
de realizare, obiective ce necesită 
eforturi concentrate, inclusiv: 

- dezvoltarea, pînă în 2020, a 
unor terminale multimodale efi- 
ciente în porturile fluviale de pe 
Dunăre, pentru a conecta căile na- 
vigabile interioare cu cele de trans- 
port rutier şi feroviar; 

- punerea în aplicare a planuri- 
lor de gestionare a riscului de inun- 
dații pe Dunăre — cu termen pînă în 
2015, potrivit Directivei UE privind 
inundaţiile — şi includerea reducerii 
semnificative a riscului de inundaţii 
către 2021; 

- reducerea nutrienţilor în vede- 
rea restabilirii, pînă în 2020, a eco- 
sistemului Mării Negre la nivelul 
anului 1960; 

- asigurarea accesului la Inter- 
net rapid pe bandă largă pentru toţi 
cetățenii UE din regiune, pînă în 
2013; 

- investiţii de 3% din PIB în 
Cercetare şi Dezvoltare, pînă în 
2020. 

Astfel, în mai puţin de zece ani, 
115 milioane de oameni ce locuiesc 
în regiune vor beneficia de trans- 
port mai rapid, prin dezvoltarea 
infrastructurii căilor ferate; căi de 
transport mai curate, prin îmbună- 
tățirea nivelului de navigabilitate 
a rîurilor; energie mai ieftină, da- 
torită conexiunilor mai strînse şi 
unei game mai largi a surselor de 
alternativă; un mediu înconjurător 
mai bun, cu ape mai curate, biodi- 
versitate mai eficient protejată şi 
mai puţine alunecări de teren. În 
fine, beneficiarii se vor bucura de o 
regiune mai prosperă şi se vor simţi 
mai în siguranță. 

Comisia Europeană a propus 
această strategie la solicitarea Con- 
siliului European. Ţările membre 
ale UE urmează să aprobe docu- 
mentul în primul semestru al anului 
2011, perioadă în care preşedinţia 
Uniunii Europene va fi asigurată de 
Ungaria. 

Lilia DUMINICA 


Casele pentru sinistraţii din 


raionul Hînceşti vor fi gata pînă în 2013 


Abia în 2013 vor fi gata lucrările de construcţie a caselor pentru si- 
nistraţii din Hînceşti, precum şi a infrastructurii din localităţile inundate. 
Termenul a fost anunţat recent, la şedinţa Comisiei pentru lichidarea con- 


secințelor inundaţiilor. 


Calculele preliminare, prezentate de viceministrul Construcţiilor şi 
Dezvoltării Regionale, Anatolie Zolotcov, arată că suma necesară este de 
273,6 milioane de lei. Anul acesta, pentru finalizarea locuinţelor din Co- 
tul Morii, Nemţeni şi Obileni vor fi alocate 120 de milioane de lei. Acest 
obiectiv este unul prioritar, spun autoritățile. Tot în acest an ar trebui 
terminată construcția grădiniței din Cotul Morii. 

Premierul Vlad Filat, care a prezidat şedinţa Comisiei pentru lichi- 
darea consecinţelor inundaţiilor, a mai cerut ca în maximum două săptă- 


mîni, să fie încheiat procesul de repartizare a caselor pentru sinistraţi. 
Anterior, ministrul Dezvoltării Regionale şi Construcţiilor, Marcel Rădu- 
can, le-a promis sinistraţilor că toate casele vor fi gata pînă la Paşti, anul 2011. 
Din cele 711 locuinţe care urmează a fi construite de Guvern, pentru 
oamenii afectaţi de inundaţii, pînă în prezent, au fost date în folosinţă circa 
420 de case, în timp ce altele, aproape 300, sînt gata doar în proporţie de 
75-95 la sută. Din vară şi pînă acum, termenul de finalizare a lucrărilor a 
fost schimbat de patru ori. Săptămîna trecută, premierul Filat a promis că 


toate casele vor fi gata de Paşte. 


Inundaţiile din vara anului 2010 au cauzat pagube materiale, precum 
şi pierderi economice în valoare de 77 de milioane de dolari, potrivit unui 


raport al Guvernului. 


Pericol de 
moarte în 
ascensoarele din 
Chişinău 


Din cauza că hoţii sustrag din 
ascensoare piesele ce conţin cupru, 
călătoria cu lifturile devastate de 
răufăcători poate fi fatală. Doar în- 
tr-o noapte, infractori neidentificaţi 
au furat bobinele frînei de la patru 
ascensoare dintr-un singur bloc. 

Fapta, comisă la 5 februarie, a 
lăsat fără lifturi locatarii unui bloc 
cu 9 etaje din strada Albişoara din 
Chişinău. Potrivit datelor oferite de 
„Liftservice”, în ultimele trei luni 
hoţii au devastat 67 de ascensoa- 
re, valoarea pagubelor ajungînd la 
circa 150 de mii de lei. Numărul 
furturilor a crescut din cauza că 
firmele de recepţionare a metale- 
lor neferoase au scumpit de la 40 
la 60 de lei kilogramul de cupru. 
„Hoţii pătrund în camera cu mo- 
toare din mina pentru ascensor de 
unde fură bobinele frînei, cablu- 
rile flexibile şi transformatoarele 
din cupru”, a spus Ion Stanciu, şef 
la „Liftservice”. Funcţionarul s-a 
plîns că poliția acţionează prea lent 
şi nu depistează hoţii. 

La rîndul său, Silviu Muşuc, şe- 
ful Poliției municipale, susține că 
angajații de la deservirea lifturilor 
anunţă prea tîrziu despre furturile 
comise. „Noi mergem la fața locu- 
lui imediat cum sîntem informați 
despre astfel de cazuri. Deseori ni 
se întîmplă să aflăm că fapta a fost 
comisă cu două săptămîni în urmă 
şi liftul este deja reparat”, a decla- 
rat Silviu Muşuc. 

În ultimii doi ani, poliţia a iden- 
tificat doar o singură persoană care 
vandaliza ascensoarele din Capita- 
lă. Tînărul, de 21 de ani, pătrundea 
la etajele tehnice ale blocurilor de 
locuit din Capitală şi sustrăgea apa- 
ratajul ce conţinea cupru. 

Şeful de la „Liftservice”, a spus 
că lifturile avariate din cauza hoți- 
lor prezintă pericol pentru locatari. 
„Din fericire, defecțiunile sînt de- 
pistate imediat. În ultimii doi ani nu 
s-a întîmplat nici o tragedie”, susți- 
ne sursa citată. 

Şeful Poliţiei municipale susţi- 
ne că soluţia este ca firmele de co- 
lectare a metalelor să nu cumpere 
metale de la persoane fizice. 


Victimă a lifturilor 


vandalizate 

Acum doi ani, de Crăciun, un 
chişinăuean a decedat după ce a 
căzut în mina liftului. Atunci el în- 
cerca să deschidă cu forța uşile lif- 
tului pentru a salva un vecin blocat 
în ascensor. Bărbatul şi-a pierdut 
echilibrul şi a căzut de la etajul trei. 
Funcţionarii de la Primărie susţin 
că au sosit la faţa locului în 20 de 
minute, dar era prea tîrziu. Trage- 
dia s-a întîmplat într-un bloc cu 13 
etaje, situat pe strada Albişoara. De 
trei ani de zile acolo funcționa doar 
liftul mic care avea o vechime de 
26 de ani. Acesta deseori se defec- 
ta, dar „Liftservice”, din lipsa bani- 
lor, nu putea să-l înlocuiască. 

Călătoria cu liftul e o adevărată 
aventură, 80% din ele fiind uzate 

Educaţie juridică 


La solicitarea cititorilor 


Reglementări generale referitoare la 
indemnizaţiile pentru incapacitate temporară de 
muncă şi alte prestatii de asigurări sociale 


Legea nr. 289 din 


22.07.2004 privind indem- 
nizaţiile pentru incapacitate 
temporară de muncă şi alte 
prestații de asigurări sociale 
stabileşte dreptul la prestații 
de asigurări sociale pentru 


are dreptul la prestațiile de 
asigurări sociale legate de ris- 
curile sociale de care este asi- 
gurată. Persoanele asigurate 
au dreptul, în condiţiile legii, 
la prestații de asigurări socia- 
le şi în cazurile în care riscul 


prevenirea, limitarea, înlătu- 
rarea riscurilor sociale şi sus- 
ţinerea financiară a persoane- 
lor îndreptăţite a le primi, în 
cazul producerii unor astfel 
de riscuri. Reglementările 
acestei legi se aplică în cazul 
următoarelor riscuri sociale 
asigurate: îmbolnăvirea, ma- 
ternitatea şi decesul. 

Dreptul la prestații de 
asigurări sociale, în condi- 
tiile legii, se exercită prin 
sistemul public de asigurări 
sociale. La prestații de asigu- 
rări sociale au dreptul asigu- 
raţii domiciliaţi în Republica 
Moldova şi şomerii cu drept 
la ajutor de şomaj. Persoana 


asigurat s-a produs în perioada 
de probă sau în ziua concedi- 
erii. Categoriile de persoane 
asigurate obligatoriu în siste- 
mul public sînt specificate în 
Legea nr.489-XIV din 8 iulie 
1999 privind sistemul public 
de asigurări sociale. 

Asiguraţii din sistemul 
public de asigurări sociale au 
dreptul la următoarele presta- 
ţii: 

a) indemnizaţie pentru in- 
capacitate temporară de mun- 
că cauzată de boli obişnuite 
sau de accidente nelegate de 
muncă; 

b) prestație pentru preveni- 
rea îmbolnăvirilor (carantină); 


c) prestație pentru recu- 
perarea capacităţii de muncă; 

d) indemnizaţie de mater- 
nitate; 

e) indemnizație unică la 
naşterea copilului; 

f) indemnizație pen- 
tru creşterea copilului 
pînă la împlinirea vîrstei 
de 3 ani; 

g) indemnizație pen- 
tru îngrijirea copilului 
bolnav; 

h) ajutor de deces. 

Şomerii au dreptul la 
prestațiile menționate la 
literele a), d) şi h). Mo- 
dul de acordare a presta- 
tiilor de asigurări sociale 
se stabileşte de Guvern. 

Asiguraţii au dreptul 
la prestații de asigurări 
sociale dacă au un stagiu 
total de cotizare de cel 
puţin 3 ani. Asiguraţii 
care au un stagiu total 
de cotizare de pînă la 3 

ani beneficiază de prestații de 

asigurări sociale dacă au un 
stagiu de cotizare de cel pu- 
țin 3 luni, realizat în ultimele 

12 luni anterioare producerii 

riscului asigurat. Asiguraţii 

care desfăşoară activitate pe 
bază de contract individual 
de muncă pe durată determi- 
nată, inclusiv cei care mun- 
cesc la lucrări sezoniere, be- 
neficiază de prestații de asi- 
gurări sociale dacă au stagiul 
de cotizare menționat ori de 
cel puţin 12 luni, realizat în 
ultimele 24 de luni anterioa- 
re producerii riscului asigu- 
rat. Şomerii beneficiază de 
prestații de asigurări sociale 


cu condiția suspendării pen- 
tru această perioadă a plății 
ajutorului de şomaj sau a 
bursei. 

Ajutorul de deces se acor- 
dă asiguraţilor indiferent de 
durata stagiului de cotizare, 
precum şi persoanelor care 
nu au statut de asigurat, dar 
care confirmă stagiul de coti- 
zare de cel puţin 3 ani. 

Baza de calcul a indem- 
nizaţiilor de asigurări socia- 
le o constituie venitul mediu 
lunar realizat în ultimele 6 
luni calendaristice, premer- 
gătoare lunii producerii ris- 
cului asigurat, venit din care 
au fost calculate contributi- 
ile de asigurări sociale. În 
cazul în care lunile luate în 
calcul sînt lucrate incom- 
plet din motive întemeiate, 
la determinarea bazei de 
calcul se ia în considerare 
venitul asigurat din lunile 
calendaristice lucrate com- 
plet în perioada respectivă. 
Dacă asiguratul a lucrat mai 
puţin de 6 luni, baza de cal- 
cul este venitul mediu lunar 
asigurat, realizat în lunile 
calendaristice lucrate inte- 
gral, iar în cazul cînd a reali- 
zat un stagiu de cotizare mai 
mic de o lună calendaristică, 
se ia în considerare venitul 
asigurat din zilele lucrate. 
În cazul lipsei motivate a 
venitului asigurat în ultime- 
le 6 luni calendaristice, pre- 
mergătoare lunii în care s-a 
produs riscul asigurat, baza 
de calcul este salariul tarifar 
sau salariul de funcţie al be- 
neficiarului. 


2011 este anul oportunităţilor pentru 
sectorul energetic al Moldovei 


Anul 2011 are şanse să fie unul fructuos pentru sectorul 
energetic al Republicii Moldova. Preluarea preşedinţiei de 
către ţara noastră în cadrul Comunităţii Energetice Europene 
(CEE) oferă şansa de a beneficia de suport financiar pentru 
consolidarea sectorului. De asemenea, renegocierea contrac- 
tului cu „„Gazprom” ar putea oferi anumite 


avantaje RM. Acestea sînt principalele conclu- 
zii ale studiului „7 premise pentru consolida- 
rea sectorului energetic al RM în anul 2011”, 


prezentat la IDIS „„Viitorul”. 


În Programul de activitate pentru 
2014, Guvernul îşi propune realizarea a 11 
obiective ambiţioase privind securitatea ener- 
getică a ţării, constată autorul studiului, ex- 
pertul în eficienţă energetică, Ion Muntean. În 
acest sens, este necesar de a revizui Strategia 
energetică a RM pînă în 2020 şi de a o struc- 
tura într-un program cu obiective pe termen 
scurt, mediu şi lung, însoțit de planuri de acţi- 
uni realiste, consideră experții. 

Interconectarea sistemului energetic naţio- 
nal cu cel european este una din obligaţiile pe 
care RM şi le-a asumat odată cu aderarea la 
CEE. „Este important ca reţeaua conductelor 


2011- | 


de gaze naturale din RM să fie interconectată 

cu cea din România printr-o altă interconexiune decît traseul 
de tranzit spre Balcani al „„Gazprom”-ului. Astfel, va fi posi- 
bilă accesarea eventualelor surse disponibile în rețea, datorită 
proiectelor care ar traversa partea de vest a României”, sus- 


ține Muntean. 


Potrivit expertului, principalele aspecte care trebuiesc re- 
mediate în noul contract cu ,„Gazprom” este formula de cal- 
cul al preţului de procurare a gazului, revizuirea structurii 
proprietății „„Moldovagaz”, dar şi taxa de tranzit pentru gazul 


rusesc direcționat spre Balcani. 


Anul 2011 va însemna reconfigurarea cadrului institu- 
tional în domeniu, prin crearea Agenţiei şi Fondului pentru 
eficienţă energetică. Tot în 2011 urmează să fie elaborată o 
Strategie de eficientizare a consumului de energie pentru mu- 
nicipiul Chişinău, se arată în studiu. 


DREPTUL 


La întrebări 
răspunde juristul 


Vitalie MODRÎNGĂ 


| 
| 
| 
| 


rea protecției muncii? 


Obligaţiile angajatorului 
privind asigurarea protecţiei 
muncii sînt reglementate de 
art.225 din Codul muncii. Co- 
form prevederilor acestui ar- 
tocol angajatorul răspunde de 
asigurarea protecţiei muncii în 
unitate şi are următoarele obli- 
gaţii în acest domeniu: 

a) să aprobe, în etapa de 
cercetare, proiectare, execu- 
tare şi exploatare a construc- 
țiilor şi echipamentelor tehni- 
ce, de elaborare a proceselor 
tehnologice, soluţii conforme 
normelor de protecţie a mun- 
cii, aplicarea cărora ar elimi- 
na riscurile de accidentare a 
salariaţilor şi de contractare a 
bolilor profesionale; 

b) să obţină, în cazul 
lansării în producţie a echi- 
pamentelor tehnice, a echi- 
pamentului de protecţie şi de 
lucru, conform cerințelor şi 
procedurii stabilite în lege, 
documentele eliberate de or- 
ganele abilitate, precum şi să 
menţină condițiile pentru care 
s-au obținut acestea şi să soli- 
cite revizuirea documentelor 
respective în cazul schimbă- 
rii condiţiilor inițiale; 

c) să stabilească împuter- 
nicirile şi obligaţiile manage- 
rilor privind realizarea măsu- 
rilor de protecţie a muncii şi 
să asigure supravegherea şi 
controlul desfăşurării activi- 
tăţii în condiţii de securitate; 

d) să organizeze serviciul 
pentru protecţia muncii şi 
serviciul medical; 

e) să achite instituţiilor 
medicale cheltuielile pentru 
acordarea ajutorului medical 
de urgenţă în caz de acciden- 
te de muncă şi acutizare a bo- 
lilor profesionale; 

f) să contribuie la consti- 
tuirea în unitate a comitetului 
pentru protecţia muncii; 

g) să asigure evaluarea 
factorilor de risc la locurile 
de muncă; 

h) să asigure elaborarea şi 
realizarea planului anual pri- 
vind măsurile de protecţie a 
muncii în unitate; 

i) să nu atragă mijloace- 
le salariaţilor în acoperirea 
cheltuielilor legate de reali- 
zarea măsurilor de protecţie a 
muncii în unitate; 

j) să admită la lucru nu- 
mai persoane care, în urma 
controlului (examenului) me- 
dical, corespund sarcinilor de 
muncă ce urmează să le exe- 
cute; să asigure periodicitatea 
acestor controale (examene); 

k) să asigure informarea 
fiecărui salariat asupra riscu- 


9 Avocatul dvs. la domiciliu 


——. SERRA 
Am activat la mai multe întreprinderi. La majo- | 

) ritatea din ele, conducătorii acestora n-au grijă să 
asigure măcar elementarul condițiilor privind pro- | 

@ ʻecția muncii salariaților. Pentru a cunoaşte cum | 
să-mi apăr dreptul în sfera muncii, aş vrea să ştiu | 

care sînt obligaţiile angajatorului privind asigura- | 


Victor LUPUŞOR, | 
mun. Chişinău | 


rilor la care acesta este expus 
în desfăşurarea activităţii sale 
la locul de muncă, precum şi 
asupra măsurilor preventive 
necesare; 

I) să asigure instruirea 
salariaților în materie de pro- 
tecție a muncii, inclusiv in- 
struirea împuterniciților pen- 
tru protecţia muncii; 

m) să elaboreze şi să 
aprobe, de comun acord cu 
reprezentanții salariaţilor, 
instrucțiuni cu privire la pro- 
tecţia muncii, corespunzătoa- 
re condiţiilor în care se des- 
făşoară activitatea la locurile 
de muncă; 

n) să asigure dotarea sala- 
riaților cu echipament indivi- 
dual de protecţie şi de lucru, 
precum şi păstrarea, întreţi- 
nerea, repararea, curățarea şi 
dezintoxicarea acestuia; 

o) să acorde materiale 
igienico-sanitare salariați- 
lor care lucrează la locuri de 
muncă cu condiții de mur- 
dărire excesivă a pielii sau 
unde este posibilă acţiunea 
substanţelor nocive asupra 
mîinilor; 

p) să acorde alimentaţie 
de protecţie salariaților care 
lucrează în condiţii de muncă 
vătămătoare; 

r) să asigure buna functi- 
onare a sistemelor şi dispo- 
zitivelor de protecţie, a apa- 
raturii de măsură şi control, 
precum şi a instalațiilor de 
captare, reținere şi neutra- 
lizare a substanțelor nocive 
degajate în desfăşurarea pro- 
ceselor tehnologice; 

s) să nu ceară salariatului 
îndeplinirea unor sarcini de 
muncă cu pericol iminent de 
accidentare; 

t) să asigure fiecare salari- 
at contra accidentelor de mun- 
că şi bolilor profesionale; 

u) să asigure comunica- 
rea, cercetarea, evidența şi 
raportarea corectă şi în ter- 
menele stabilite a acciden- 
telor de muncă şi a bolilor 
profesionale produse în uni- 
tate, elaborarea şi realiza- 
rea măsurilor de prevenire a 
acestora; 

v) să asigure, în caz de ac- 
cidentare sau de îmbolnăvire 
la locul de muncă, acordarea 
primului ajutor şi transpor- 
tarea salariaţilor în instituții 
medicale; 

x) să efectueze, în mo- 
dul stabilit de Codul muncii, 
transferul la o muncă mai 
uşoară a salariaţilor care au 
nevoie de aceasta din motive 
de sănătate. 


DREPTUL 


Judecătoria Economică de Circumscripţie solicită prezen- 
tarea reprezentantului SRL „Ceatracom”, pentru data de 28 fe- 
bruarie 2011, ora 9.45, la şedinţa de judecată (bdul Ştefan cel 
Mare nr. 73, bir. 218, et. 2) în calitate de pîrît în cauza civilă 
intentată de SRL „Tehnoin-Auto”. 

Prezenţa este obligatorie. În caz de neprezentare, cauza va 
fi examinată în lipsa părţii absente. 

Judecător Liliana Andriaş 

+++ 

Judecătoria Economică de Circumscripție, în conformitate 
cu art.108 CPC al RM, solicită prezentarea reprezentantului 
SRL „Terolex-Com”, pentru data de 9 martie 2011, ora 10.00, la 
şedinţa de judecată (bdul Ştefan cel Mare nr. 73, bir. 213, et. 2) 
în calitate de pîrît în cauza civilă intentată de SA „„Floare-Car- 
pet” privind încasarea sumei de 11 967 lei 23 bani. 

Prezenţa este obligatorie. În caz de neprezentare, cauza va 
fi examinată în lipsa părții absente. 

Judecător Ion Stepanov 

+++ 

Judecătoria Economică de Circumscripție, în conformitate 
cu art.108 CPC al RM, solicită prezentarea reprezentantului 
„Bravbici” SRL, pentru data de 16 martie 2011, ora 10.30, la 
şedinţa de judecată (bdul Ştefan cel Mare nr. 73, bir. 207) în 
calitate de pîrît în cauza civilă intentată de ,Veloxi Prim” SRL 
privind încasarea datoriei. 

Judecător V. Orîndaş 
+++ 

Judecătoria Economică de Circumscripție, în conformitate 
cu art.108 CPC al RM, solicită prezentarea reprezentantului 
„Andrivencom” SRL, pentru data de 13 mai 2011, ora 9.15, 
la şedinţa de judecată (bdul Ştefan cel Mare nr. 73, bir. 207) 
în calitate de pîrît în cauza civilă intentată de „Rumitox” SRL 
privind încasarea datoriei. 

Judecător V. Orîndaş 
+++ 

Judecătoria Economică de Circumscripție solicită prezen- 
tarea reprezentantului SC „Premium Auto” SRL, Chişinău, 
pentru data de 16 martie 2011, ora 10.30, la şedinţa de judeca- 
tă (bdul Ştefan cel Mare nr. 73, bir. 204) în calitate de pîrît în 
cauza civilă intentată de SC „Conduct Linia”. 

Prezenţa este obligatorie. În caz de neprezentare, cauza va 
fi examinată în lipsa părţii absente. 

Judecător S. Namaşco 

o... 

Judecătoria Economică de Circumscripţie solicită prezen- 
tarea reprezentantului SRL „Top Magazine”, pentru data de 17 
martie 2011, ora 10.30, la şedinţa de judecată (bdul Ştefan cel 
Mare nr. 73, bir. 225) în calitate de pîrît în cauza civilă intenta- 
tă de SRL „Vitalcomus”. 

Prezenţa este obligatorie. În caz de neprezentare, cauza va 
fi examinată în lipsa părții absente. 

Judecător Iu. Ţurcan 

+++ 

Judecătoria Economică de Circumscripție solicită prezen- 
tarea reprezentantului SRL „Mecenergo”, cu sediul în Chişi- 
nău, bdul Moscovei nr. 15/1, apt. 83, pentru data de 31 martie 
2011, ora 9.15, la şedinţa de judecată (bdul Ştefan cel Mare nr. 
73, bir. 218, et. 2) în calitate de pîrît în cauza civilă intentată de 
SA „CMMM nr. 1”, mun. Chişinău privind încasarea datoriei. 

Judecător Liliana Andriaş 

+++ 

Judecătoria Economică de Circumscripție solicită prezen- 
tarea reprezentantului SRL „Tamina Com”, pentru data de 5 
aprilie 2011, ora 10.20, la şedinţa de judecată (bdul Ştefan cel 
Mare nr. 73, bir. 225) în calitate de pîrît în cauza civilă inten- 
tată de SA „JLC”. 

Prezenţa este obligatorie. În caz de neprezentare, cauza va 
fi examinată în lipsa părţii absente. 

Judecător lu. Ţurcan 


+++ 
Judecătoria Centru mun. Chişinău solicită prezentarea cet. 
Stănescu Corneliu, pentru data de 2 martie 2011, ora 14.00, la 
şedinţa de judecată (str. Bulgară nr. 43, bir. 37) în calitate de 
pîrît în cauza civilă intentată de Țimbrilo Ina privind desface- 
rea căsătoriei. 
Judecător Ion Ţurcan 
+++ 
Judecătoria Centru mun. Chişinău solicită prezentarea cet- 
lor: Bulbaş Andrei, Bulbaş Veaceslav, Bulbaş Marina, pentru 
data de 25 martie 2011, ora 14.00, la şedinţa de judecată (str. 
Bulgară nr. 43, bir. 61) în calitate de pîrîți în cauza civilă inten- 
tată de BC „Banca Socială” SA privind încasarea datoriei. 
Judecător Djeta Chistol 
+++ 
Judecătoria Rîşcani mun. Chişinău, în conformitate cu 
art.108 CPC al RM, solicită prezentarea cet. Roşca Valeriu 
Simion, pentru data de 4 martie 2011, ora 15.30, la şedinţa 
de judecată (str. Kiev nr. 3, bir. 14) în calitate de pîrît în cauza 
civilă intentată de Macari Eduard privind încasarea datoriei. 
Judecător Nina Arabadji 
+++ 
Judecătoria Rîşcani mun. Chişinău, în conformitate cu 
art.108 CPC al RM, solicită prezentarea cet. Banahovski 
Dmitri Alexandr, pentru data de 7 martie 2011, ora 14.30, la 
şedinţa de judecată (str. Kiev nr. 3, bir. 14) în calitate de pîrît 
în cauza civilă intentată de SAR „Donaris Group” SA privind 
încasarea sumei. 
Judecător Nina Arabadji 
+++ 
Judecătoria Rîşcani mun. Chişinău, în conformitate cu 
art.108 CPC al RM, solicită prezentarea cet. Gorgan Valeriu, 
cu domiciliu: Chişinău, str-la Studenților nr. 19/1, apt. 1, pen- 
tru data de 10 martie 2011, ora 11.30, la şedinţa de judecată 
(str. Kiev nr. 3, bir. 36) în calitate de pîrît în cauza civilă in- 
tentată de Toloca Serghei privind încasarea sumei în temeiul 
recipisei. 


Judecător Aliona Miron 


+++ 

Judecătoria Rîşcani mun. Chişinău solicită prezentarea 
reprezentantului ÎM „Casa Blanca IPB Imobil Group” SRL, 
pentru data de 14 martie 2011, ora 11.00, la şedinţa de judecată 
(str. Kiev nr. 3, bir. 15) în calitate de copîrît în cauza civilă la 
acțiunea cet. Mircos Viorica privind rezoluţiunea contractului. 

Judecător V. Micu 

+++ 

Judecătoria Rîşcani mun. Chişinău, în conformitate cu 
art.108 CPC al RM, solicită prezentarea cet. Rusu Mihai Nico- 
lae, născut la 28.09.1984, pentru data de 23 martie 2011, ora 
9.30, la şedinţa de judecată (str. Kiev nr. 3, bir. 29) în calitate 
de pîrît în cauza civilă intentată de CCL-232 privind încasarea 
datoriei. 

Judecător Steliana lorgov 
+++ 

Judecătoria Rîşcani mun. Chişinău, în conformitate cu 
art.108 CPC al RM, solicită prezentarea cet. Cercel Aurel Du- 
mitru, născut la 24.04.1976, pentru data de 28 februarie 2011, 
ora 15.00, la şedinţa de judecată (str. Kiev nr. 3, bir. 29) în 
calitate de pîrît în cauza civilă intentată de cet. Cercel Ruxanda 
privind desfacerea căsătoriei. 

Judecător Steliana Iorgov 
+++ 

Judecătoria Rîşcani mun. Chişinău, în conformitate cu 
art.108 CPC al RM, solicită prezentarea reprezentantului SRL 
„Rondou Lux” în ciliate de pîrît şi cet. Călugăreanu Serghei, 
cu ultimul domiciliu pe str. N. Dimo nr. 15/1, apt. 82, din mun. 
Chişinău în calitate de reclamat, pentru data de 25 martie 2011, 
ora 11.00, la şedinţa de judecată (str. Kiev nr. 3, bir. 4) unde va 
avea loc examinarea cauzei civile intentată la cererea ÎCS „Ex- 
press Leasing” SRL privind rezilierea contractului de leasing. 

Prezenţa este obligatorie. În caz de neprezentare, cauza va 
fi examinată în lipsa părţii absente. 

Judecător V. Găsca 

+++ 

Judecătoria Botanica mun. Chişinău solicită prezenta- 
rea cet. Crăciun Irodia, pentru data de 28 februarie 2011, 
ora 12.30, la şedinţa de judecată (str. N. Zelinski nr. 13, bir. 
12) unde va avea loc examinarea cauzei civile Procurorul 
r. Hînceşti în interesele Biroului Vamal Leuşeni către Crăciun 
Irodia privind încasarea sumei. 

Judecător Viorica Mihaila 
+++ 

Judecătoria Ciocana mun. Chişinău, în conformitate cu 
art.108 CPC al RM, solicită prezentarea cet. Garciu Vladimir, 
pentru data de 21 februarie 2011, ora 10.00, la şedinţa de 
judecată (str. M. Sadoveanu nr. 24/1, bir. 306) în calitate de 
pîrît în cauza civilă intentată de Vlad Butnaru în interesele lui 
Raru Dorin împotriva lui Garciu Vladimir privind încasarea 
datoriei, dobînzii de împrumut şi a dobînzii de întîrziere. 

Judecător Oxana Robu 

+++ 

Judecătoria Ciocana mun. Chişinău, în conformitate 
cu art.108 CPC al RM, solicită prezentarea cet. Lepădatu 
Valentin, Rotaru Svetlana şi reprezentantul SRL „Maestro 
Dominator”, pentru data de 7 martie 2011, ora 11.00, la şe- 
dința de judecată (str. M. Sadoveanu nr. 24/1, bir. 306) în 
calitate de pîrîți în cauza civilă intentată de Vrîncean Natalia 
privind declararea nulităţii actului juridic. 


Judecător Oxana Robu 


+++ 
Judecătoria Bălți solicită prezentarea cet. Steţcov Nicolai, 
pentru data de 1 martie 2011, ora 15.30, la şedinţa de judecată 
(Bălți, str. Hotinului nr.43, bir. 24) în calitate de pîrît în cauza 
civilă intentată de ICS „Express Leasing” privind încasarea 
datoriei. 


Judecător F. Dragan 


+++ 

Judecătoria Străşeni solicită prezentarea cet. Uşacov 
Vladimir, născut la 8 aprilie 1972, cu domiciliul în oraşul 
Străşeni, pentru data de 4 martie 2011, ora 8.30, la şedinţa de 
judecată (Străşeni, str. Ştefan cel Mare şi Sfînt nr. 98, bir. 5) 
în calitate de pîrît în cauza civilă intentată de ICS „Express 
Leasing”. 

Judecător Vasile Rusu 
+++ 

Judecătoria Centru mun. Chişinău solicită prezentarea 
cet. Anton Renat, pentru data de 1 martie 2011, ora 15.00, 
la şedinţa de judecată (str. Bulgară nr. 43, bir. 59) în calitate 
de copîrît în cauza civilă intentată de Darii Cristina privind 
încasarea datoriei. 

Judecător Ştefan Niţă 
+++ 

Judecătoria Ciocana mun. Chişinău, în conformitate cu 
art.108 CPC al RM, solicită prezentarea cet. Păşcanu Con- 
stantin, pentru data de 28 februarie 2011, ora 9.30, la şedinţa 
de judecată (str. M. Sadoveanu nr. 24/1, bir. 311) în calitate 
de pîrît în cauza civilă intentată de Păşcanu Valentina privind 
lipsirea de dreptul la spațiul locativ. 

Judecător Vladislav Clima 

+++ 

Judecătoria Centru mun. Chişinău solicită prezentarea 
cet. Patraşev Andrei, pentru data de 4 martie 2011, ora 9.30, 
la şedinţa de judecată (str. Bulgară nr. 43, bir. 66) în calitate 
de pîrît în cauza civilă intentată de Patraşev Olga privind 
desfacerea căsătoriei. 

Judecător A. Catană 

| ÎN ATENȚIA CITITORILOR! | 


Săptămînalul juridic „Dreptul” publică „Citaţii în 
| judecată” din toate raioanele republicii. Pentru aceasta | 
nu este nevoie să vă deplasaţi la Chişinău. E de ajuns să 
|  expediaţi prin tel/fax (nr. 577690) copia dispoziţiei de | 
plată şi citația propriu-zisă, astfel economisind sume 
| importante pentru transport. „Dreptul” poate fi procu- | 
rat în oficiile „Poşta Moldovei” sau la redacţie. 

Date bancare: c/d 222472202641 


| BC Banca Socială. BIC: BSOCMD 2x722, | 

APEL pentru crearea unor mecanisme şi instrumente legale şi credibile, care ar garanta 
drepturile şi libertăţile fundamentale ale locuitorilor din regiunea transnistreană 


Asociaţia „„Promo- 
LEX” continuă să urmă- 
rească cu atenţie şi cu 
preocupare situaţia drep- 
turilor omului în regiunea 
transnistreană a Republicii 
Moldova. 

„„Promo-LEX” consta- 
tă din nou grave abuzuri 
împotriva locuitorilor re- 
giunii, săvîrşite de către 
administrația ilegală de la 
Tiraspol, pe de o parte, şi 
incompetenţă, lipsa efortu- 


rilor şi ignorarea obligațiilor 
pozitive de către autorităţile 
constituționale ale Republicii 
Moldova, pe de altă parte. 
Asociaţia „Promo-LEX” 
îşi exprimă îngrijorarea în 
legătură cu situaţia tot mai 
dramatică a celor 2 deţinuţi 
politici, Ernest  Vardanean 
şi Ilie Cazacu, care au fost 
„condamnaţi” de către grupa- 
rea ilegală de la Tiraspol. În 
aceste condiţii, putem vorbi 
despre un caz unic şi impo- 


sibil în alte ţări: cetăţeni ai 
RM, pe teritoriul RM, sînt 
„arestaţi”, „cercetați”, „ju- 
decaţi” şi „condamnaţi” de 
către cetăţeni ai RM pentru 
„spionaj” în favoarea Repu- 
blicii Moldova. 

Revoltător este faptul că de 
aproximativ un an de zile au- 
torităţile constituționale asistă 
neputincios la această scenă 
umilitoare pentru orice cetă- 
tean al Republicii Moldova, 
limitîndu-se la declaraţii for- 


male şi banale despre succesul 
„negocierilor” şi al „dialogu- 
lui”. Iresponsabil este şi gestul 
de a cere acțiuni, eforturi şi 
rezultate comunității interna- 
tionale, în timp ce structurile 
guvernamentale şi organele 
abilitate ale statului Republi- 
ca Moldova nu se obosesc să 
propună discutarea, adoptarea 
şi implementarea unei Strate- 
gii de reintegrare a ţării. 
Asociaţia  „Promo-LEX” 
apreciază eforturile şi spri- 


jinul comunităţii internaţio- 
nale în rezolvarea problemei 
transnistrene. Solicităm Uni- 
unii Europene, Statelor Unite, 
OSCE, Ucrainei, Federaţiei 
Ruse şi Republicii Moldova 
(participanți 5+2) să iniție- 
ze în cel mai scurt timp pro- 
ceduri pentru crearea unor 
instituții şi instanţe legale şi 
credibile pentru locuitorii re- 
giunii transnistrene. Acestea, 
ar servi drept mecanisme şi 
instrumente practice pentru 


populaţia regiunii în vederea 
protejării şi apărării dreptui- 
lor lor constituţionale. 
Asociaţia „„Promo- 
LEX” cere eliberarea ime- 
diată şi necondiționată a 
lui Ernest Vardanean şi Ilie 
Cazacu şi sancţionarea tu- 
turor persoanelor implicate 
în răpirea şi sechestrarea 
de persoane, conform nor- 
melor penale ale Republicii 
Moldova şi ale prevederilor 
legislaţiei naţionale. 

Aniversări 


Zilele acestea şi-au aniversat ziua de naştere: 
Oxana Eşanu, lector universitar Facultatea de 
drept USM; Vladimir Lavric, doctor în drept, 
conferențiar universitar Facultatea de drept USM; 
Octavian Cazac, doctor în drept Facultatea de 
drept USM; Liliana Catan, judecător CA Chişi- 
nău; Luiza Gafton, judecător Botanica; Nadejda 
Mazur, judecător Centru; Elena Grumeza, jude- 
cător Bălți; Tatiana Troianovschi, judecător Or- 
hei; Maria Malanciuc, preşedintele Judecătoriei 
Ungheni; Lidia Bulgac, judecător CA Chişinău; 
Ion Cotea, judecător Cahul; Iurie Tîmbalari, 
judecător Donduşeni; Sergiu Balaban, judecător 
Hînceşti, Ion Ghilaş, preşedintele Judecătoriei 
Șoldănești; Grigore Daşchevici, preşedintele Ju- 
decătoriei Călăraşi, Serghei Papuha, judecător 
Cimişlia; Petru Tofan, procuror Ştefan Vodă. 

Mult stimaţi omagiaţi este o onoare pentru noi 
să vă adresăm sincere şi calde urări de sănătate. 
Apreciem străduința, devotamentul, abnegaţia, res- 
ponsabilitatea cu care vă îndepliniţi obligațiile ast- 
fel încît doar Dreptatea şi Adevărul să triumfe. 

Vă dorim să aveţi parte de acum încolo doar de 
împliniri şi realizări care să vă întregească deplin 
fericirea. 

La mulţi ani! 


DREPTUL 


Ziua Îndrăgostiţilor în lume 


Ziua Îndrăgostiţilor, o zi 
specială dedicată dragostei, 
este sărbătorită peste tot în 
lume sub diferite nume sau 
la diferite date calendaristi- 
ce. Între toate acestea, data 
de 14 februarie a devenit săr- 
bătoarea internaţională a iu- 
birii, fiind marcată şi în ţările 
în care există deja un omolog 
al Sfîntului Valentin. 

Considerată  echivalen- 
tul românesc al zilei Sfîn- 
tului Valentin, Dragobetele 
simbolizează sărbătoarea 
dragostei în tradiţia româ- 
nească, fiind marcată pe 24 
februarie. Sărbătoarea este 
numită astfel după un per- 
sonaj din folclorul româ- 
nesc, Dragobetele fiind fiul 
babei Dochia. Deşi aveau o 
sărbătoare a iubirii, românii 
au importat de cîţiva ani în- 
coace Valentine's Day, care 
a ajuns să se bucure de o 


popularitate mai mare decît 
tradiţiile de Dragobete. 

În Japonia, de Ziua În- 
drăgostiţilor, pe 14 februarie, 
fetele oferă băieților ciocolată 
neagră şi, o lună mai tîrziu, 


diverse cadouri, printre care 
ciocolată şi flori. 
Columbienii marchează 
Ziua Îndrăgostiţilor în ce-a 
de-a treia vineri şi sîmbătă a 


Finlanda, la aceeaşi dată este 
şi Ziua Prietenului. 

În Slovenia, ziua iubirii 
se sărbătoreşte tradițional pe 
12 martie, fiind ziua Sf. Gre- 
gor. Conform unui pro- 


băieţii întorc favorul, oferin- 
du-le fetelor ciocolată albă 
în Ziua Albă (14 martie). 

În Turcia, echivalentul 
Sfîntului Valentin este Sfîn- 
tul Gregor, traducîndu-se ca 
Ziua Inimilor Dragi/Dulci, 
sărbătorită pe 17 februarie, 


iar în Ţara Galilor, locui- 
torii îl celebrează, pe data 
de 25 ianuarie, pe Sfîntul 
patron al îndrăgostiţilor, Sf. 
Dwynwen. F 

In Brazilia, Ziua Indră- 
gostiților este consemnată în 
mod tradițional pe data de 12 
iunie, cu o zi înainte de Sfin- 
tul Anton, protectorul căsă- 
toriilor, obiceiurile fiind ace- 
leaşi. Îndrăgostiţii îşi oferă 


| 


lunii septembrie, numind-o 
Ziua Iubirii şi a Prieteniei. 
Aici, o tradiţie foarte populară 
este cea potrivit căreia, fiecare 
participant îşi alege un prieten 
căruia îi face un cadou secret. 

Danemarca şi Norvegia 
sărbătoresc pe 14 februarie 
Valentinsdag, în timp ce în 

verb suedez care spune 
că Sfîntul Valentin adu- 
ce „cheile rădăcinilor”, 
14 februarie este ziua 
în care florile şi plantele 
încep să crească, ziua în 
care încep lucrările agri- 
cole şi, de asemenea, se 
spune că păsările se că- 
sătoresc în această zi. 

În Suedia este con- 
semnată din anul 1960, fiind 
numită Ziua tuturor Inimilor, 
iar în Marea Britanie circu- 
lă povestea potrivit căreia, în 
Norfolk, un personaj numit 
Jack Valentin împărțea copi- 
ilor dulciuri şi cadouri, ciocă- 
nind şi lăsîndu-le la uşa din 
spatele casei. 

Cu profund respect, 

membrii Consiliului de administrație 
al Uniunii Juriştilor, 
Echipa Dreptul şi 

Revista Națională de Drept 


IUBIRE, TU Sfărîmi şi inima de piatră 
Ce tare s-a ținut odată, 
Aduci căldura primăverii 


Cu-a ta zvicnire şi putere. 


Dulceaţa, dragostea şi dorul, 
Ne dau puteri, ne dau fioruri. 


Aş vrea, Să fii iubire sfîntă 

Şi devotată cît de cît. 

Căci numai tu, cu-a tale mreje, 
Îmi dai puteri şi vreau să cînt! 


Tubire, tu ai aşa putere 
Ce chip ai tu nevinovat, 


Păcat că nu rezişti un veac, 
Să cînt, să pling tremurător 
Cu-o şoaptă dulce de amor. 


C-aprinzi în flăcări inima, 
În toate tu oferi plăcere Eşti sentimentul prea curat, 


Iulia DRUŢĂ 
Pe care mulți l-au încercat 


Echipa redacţiei Vă adresează un Apel de Şi dulce mîngîiere. 
unire şi sprijin. Vă sîntem recunoscători că 
sînteţi abonaţii noştri şi sustineti ziarul. Noi 


După 55 de ani, mersul pe jos îmbunătăţeşte memoria 


avem nevoie de acest ajutor şi vom rămîne 


alături de Dvs. 


Cele mai ciudate legi din Statele Unite 


Statele Unite au aprobat 
30 000 de legi noi, anul tre- 
cut, care se adaugă celor alte 
cîteva sute de mii existente, în 
total, în statele americane. Pe 
lîngă legile generale, în fiecare 
stat există cîte o serie de legi 
ciudate, uimitoare pentru eu- 
ropeni. 

Dacă legile americane 
garantează o sumedenie de 
libertăți ei bine, în multe state 
americane există numeroase 
interdicții foarte bizare ş uimi- 
toare, în acelaşi timp, pen- 
tru un european, informează 
dumblaws.com. 

Mai jos vă vom prezenta o 
selecție a celor mai „trăsnite” 
legi din Statele Unite. 

Alabama 

- Este ilegal să vinzi alune 
în Lee County, după apusul 
soarelui, miercurea. 

- Este ilegal să porţi o 
mustață falsă, care provoacă 
rîsul în biserică. 

- A pune sare pe calea 
ferată poate fi pedepsită cu 
moartea. 

Arkansas 

- Un bărbat poate să-şi bată 
legal soţia, dar nu mai mult de 
o dată pe lună. 

- Câinii nu au voie să latre 
după ora 18. 

California 

- Este interzis să dormi 
într-un vehicul parcat. 

- Nu aveţi permisiunea să 
purtaţi cizme de cowboy, fără 
să deţineţi cel puţin două vaci. 


FONDATORI: 
Universitatea de Stat din Moldova, 
Uniunea Juriştilor din Moldova 


Redactor-şef: 


Gheorghe AVORNIC 


Colorado 

- Nu poţi conduce o maşină 
neagră duminica. 

- Este ilegal să maltratezi 
şobolanii. 

- Este ilegal pentru un 
bărbat să sărute o femeie, în 
timp ce ea doarme. 

Connecticut 

- Este ilegal să mergi în 
marşarier, după apusul soare- 
lui. 

- De Crăciun se folosesc 
doar luminiţe albe. 

- Este ilegal pentru orice 
cosmetician să fredoneze, să 
fluiere sau să cînte, în timp ce 
lucrează pe un client. 

Delaware 

- Este interzis să te schimbi 
de haine într-un vehicul. 

Georgia 

- Toate jucăriile sexuale 
sînt interzise. 

- Toţi cetăţenii trebuie să 
posede o greblă. 

Illinois 

- Trebuie să contactaţi 
poliția, înainte de a intra cu 
automobilul în oraş. 

- Zmeii nu pot să zboare în 
oraş. 

Montana 

- Este ilegal să ai o oaie 
în cabina camionului, fără un 
însoțitor. 

Nebraska 

- Persoanele cu gonoree nu 
se pot căsători. 

Aceasta este America, țara 
unde libertăţile sînt amestecate 
cu interdicții haioase. 


Reporteri: Irina BUREA, 
Stelina CIOBANU, Lilia DUMINICA, 
Jurist: Vitalie MODRÎNGĂ 


Exerciţiile fizice de intensitate moderată care sînt practicate 
în mod regulat, precum mersul pe jos, îmbunătăţesc memoria 
persoanelor în vîrstă de peste 55 de ani şi împiedică fenomenul 
de deteriorare a capacităţilor mintale, asociat procesului de îm- 
bătrînire. Aceasta este concluzia cercetătorilor de la Universi- 
tatea Pittsburgh din statul Pennsylvania, Universitatea Illinois, 
şi Universitatea Rice din statul Texas. 

Studiul a fost publicat în revista americană Proceedings of 
the National Academy of Sciences. 

La acest studiu au participat 120 de persoane cu vîrstele 


Şoarecii, mult mai eficienţi în domeniul 


securităţii aeroporturilor 

O companie israeliană a creat un detector care foloseşte 
şoareci pentru a-i prinde pe potenţialii terorişti şi pe traficanţi 
de droguri. 

Şoarecii sînt antrenați ca atunci cînd detectează mirosul 
specific eliberat de droguri sau de 
explozibili să fugă într-o încăpere 
alăturată, această acțiune declan- 
şînd o alarmă. Inventatorul siste- 
mului, Eran Lumbroso, a explicat 
cum funcţionează acesta: „Pentru 
şoareci, este ca şi cum ar simţi pre- 
zenţa unei pisici şi ar fugi pentru a 
o evita. Sistemul nostru detectează «evadarea» şoarecelui”. 

Şoarecii lucrează în ture de cîte 4 ore, iar în testele efectu- 
ate pînă acum s-au dovedit a fi mai eficienţi decît scannerele 
cu raze X. De asemenea, şoarecii au avut o rată de succes mai 
mare decît cea a cîinilor special antrenați în acest scop. 

Dispozitivul a fost testat anul trecut într-un mall din Tel 
Aviv. Dintre 1000 de clienți ai mall-ului, 22 purtau dispozitive 
de test, cu „explozibili”. Şoarecii au reuşit să-i identifice pe 
toți. 


Cum ne îmbolnăvesc sucurile 


carbogazoase 
Profesorul Gheorghe Mencinicopschi spune că băuturile 
carbogazoase conţin coloranţi foarte periculoşi, dar şi zahăr 
în exces. 
„Pe lîngă coloranţii foarte periculoşi, cum este tartrazina 
(E 102 - care „îngălbeneşte” alimentele, dîndu-ne impresia că 


CALEIDOSCOP 


cuprinse în intervalul 55-80 de ani, sedentare, şi care nu su- 
fereau de demenţă. Jumătate dintre voluntari au fost incluşi 
într-un program ce includea mersul pe jos, cu o viteză mo- 
derată, timp de 40 de minute pe zi, trei zile pe săptămînă. 
Ceilalți voluntari au practicat doar cîteva exerciții uşoare. 
Savanţii americani au constatat că voluntarii care au practicat 
mersul pe jos au beneficiat de o creştere a hipocampusului st- 
îng şi drept cu 2,12%, respectiv 1,97%, după un an. 

Studiul a fost finanţat de National Institute of Aging din 
Statele Unite ale Americii. 


sînt aşa de la portocale), sucurile carbogazoase conţin adi- 
tivi cu o concentraţie glicemică foarte mare. Cu alte cuvinte, 
multe, multe zaharuri. De exemplu, un litru de băutură de tip 
cola sau cu aromă de portocală este echivalent cu 100-110 
grame de zahăr alb, cantitate foarte mare pentru organismul 
nostru (n.r. - 100 g de zahăr înseamnă aproximativ jumătate 
de cană obişnuită, în condi- 
tiile în care, pentru un băr- 
bat, se admit 60 g de zahăr 
pe zi, iar pentru o femeie, 
50 g). Mai ales că, într-o zi 
normală, bem o cafea cu za- 
hăr şi consumăm dulciuri şi 
produse de patiserie, care, 
pe lîngă zahărul alb, conţin 
şi aditivi cu o concentraţie glicemică ridicată”, explică 
Mencinicopschi. 


Cîrtita Phil, cea mai faimoasă rozătoare din 
lume, a prezis o primăvară timpurie 

Chiar dacă trec printr-o iarnă foarte grea, cu ger şi multă 
zăpadă, americanii pot sta liniștiți. Cea mai faimoasă cîrtiță 
din lume, rozătoarea Phil, a prezis o primăvară timpurie. 

În fiecare an, de ziua Cîrtiţei, rozătoarea Phil este rugată 
să prezică cît va mai dura iarna. Anul acesta, cîrtița profet 
nu şi-a văzut umbra, ceea ce înseamnă că primăvara va sosi 
mai devreme. 

De-a lungul celor 125 de ani de tradiţie a predicțiilor 
meteorologice cu rozătoare, acestea şi-au văzut umbra de 
98 de ori şi nu au văzut-o doar de 16 ori. Predicţiile lui Phil 
atrag în fiecare an pînă la 15 000 de spectatori. 

